qundao/data-zh-poetry huggingface dataset:
送陈玉林南还二首·其一
作者：柯九思
朝代：元

谢安墩上新亭好，玉斧鸾旌记旧游。五采已瞻天子气，六龙初起帝王州。元戎谈笑收京阙，阿阁论思侍冕旒。归卧沧江今白发，鼎湖云断使人愁。
送陈玉林南还二首·其二
作者：柯九思
朝代：元

龙去亭空思惘然，道人和泪话当年。珠宫锡号开三岛，金榜承恩自九天。花落御床沾宿雾，苔生辇路湿苍烟。春来怕渡秦淮水，处处青林啼杜鹃。
送黄鍊师
作者：柯九思
朝代：元
体裁：七言律诗

榴皮书壁走龙蛇，池上芭蕉又见花。北阙恩承新雨露，西湖光动旧烟霞。春风日长玄都树，秋水星回碧汉槎。修月功成三万户，蕊珠宫里诵《南华》。
酬陆友仁城南杂诗十首
作者：柯九思
朝代：元

尺五城南瑞霭浮，曾陪玉辂祀圜丘。太平礼乐逢昌运，亲见嘉禾屡有秋。尺五城南神御殿，云笼金碧半天开。羹墙每极终身慕，万乘旌旗拂晓来。尺五城南老圃家，牡丹如斗眩朝霞。君王宴坐奎章阁，中使人间不买花。尺五城南暖始开，柳林阅武振芳埃。鹘起鴐鹅天际落，侍臣□庙献鲜来。尺五城南悯忠阁，平壤归来有所思。魏徵不作碑已仆，朝廷久乏谏诤姿。尺五城南故国基，武元皇帝有穹碑。苔痕手剥推终始，载记当年备拾遗。尺五城南可垦田，势随高下接平川。十年沃野连千里，能减东吴漕运船。尺五城南古寺深，燕台陈迹贮黄金。几回独立斜阳外，数尽归鸦月满林。尺五城南望帝都，孤臣去国意踌躇。箧中尚有忠臣疏，不是相如封禅书。尺五城南话往年，妆台明月媚华筵。欢娱未了闻笳鼓，岐国双娥锁翠烟。
酬陆友仁城南杂诗十首·其一
作者：柯九思
朝代：元

尺五城南瑞霭浮，曾陪玉辂祀圜丘。太平礼乐逢昌运，亲见嘉禾屡有秋。
酬陆友仁城南杂诗十首·其七
作者：柯九思
朝代：元

尺五城南可垦田，势随高下接平川。十年沃野连千里，能减东吴漕运船。
酬陆友仁城南杂诗十首·其三
作者：柯九思
朝代：元

尺五城南老圃家，牡丹如斗眩朝霞。君王宴坐奎章阁，中使人间不买花。
酬陆友仁城南杂诗十首·其九
作者：柯九思
朝代：元

尺五城南望帝都，孤臣去国意踌躇。箧中尚有忠臣疏，不是相如封禅书。
酬陆友仁城南杂诗十首·其二
作者：柯九思
朝代：元

尺五城南神御殿，云笼金碧半天开。羹墙每极终身慕，万乘旌旗拂晓来。
酬陆友仁城南杂诗十首·其五
作者：柯九思
朝代：元

尺五城南悯忠阁，平壤归来有所思。魏徵不作碑已仆，朝廷久乏谏诤姿。
酬陆友仁城南杂诗十首·其八
作者：柯九思
朝代：元

尺五城南古寺深，燕台陈迹贮黄金。几回独立斜阳外，数尽归鸦月满林。
酬陆友仁城南杂诗十首·其六
作者：柯九思
朝代：元

尺五城南故国基，武元皇帝有穹碑。苔痕手剥推终始，载记当年备拾遗。
酬陆友仁城南杂诗十首·其十
作者：柯九思
朝代：元

尺五城南话往年，妆台明月媚华筵。欢娱未了闻笳鼓，岐国双娥锁翠烟。
酬陆友仁城南杂诗十首·其四
作者：柯九思
朝代：元

尺五城南暖始开，柳林阅武振芳埃。鹘起鴐鹅天际落，侍臣□庙献鲜来。
醉花阴
作者：柯九思
朝代：元
体裁：曲

无始之先道何祖。太极初分上古。两仪判，混元舒。四象方居。一气为天地母。
长信宫秋词
作者：柯九思
朝代：元

羊车声远意徒劳，望断长门月影高。犹恐九霄风露早，明朝拟送衮龙袍。
闺中词写寄三首·其一
作者：柯九思
朝代：元

阶前萱草可忘忧，底事王孙尚远游。却笑去年新种竹，锦绷已露竹根头。
闺中词写寄三首·其三
作者：柯九思
朝代：元

四月新笋长，五月萱草开。日长深院静，独自步苍苔。
闺中词写寄三首·其三
作者：柯九思
朝代：元

四月新笋长，五月萱草开。日长深院静，独自步苍苔。阶前萱草可忘忧，底事王孙尚远游。却笑去年新种竹，锦绷已露竹根头。物华生意隔湘帘，睡起残妆思更酣。微笑竟穿花畔去，背人低语折宜男。
闺中词写寄三首·其二
作者：柯九思
朝代：元

物华生意隔湘帘，睡起残妆思更酣。微笑竟穿花畔去，背人低语折宜男。
阎立本秋岭归云图
作者：柯九思
朝代：元

唐室阎公多雅度，政暇舒怀染豪素。重叠青苍百丈山，参差绀碧无穷树。白云一抹时往来，阴翳千林忘朝暮。仙家寂寂野禽啼，板桥历历行人赴。迢遥白水接荒村，萧瑟黄芦鸣古渡。当年画手不乏人，谁似阎公能武步。宣和宝爱什袭藏，御笔亲题尚如故。屈指于今七百年，一失一得真有数。清容先生欣购之，倒橐倾囊惬所慕。吾侪何幸入奇观，满目氤氲起云雾。固知作者有深思，芜词何敢轻相附。摩挲继晷未能忘，惭余亦有烟霞痼。
陆探微员峤仙游图
作者：柯九思
朝代：元

员峤方壶戴斗极，叠嶂横陈开碣石。翠崖丹磴互低昂，复阁层阑转空碧。碧桃花落笙声幽，双成吹玉彩鸾讴。跨凤腾云去无迹，清猿啼断层崖秋。霞光隐映山长在，寰海茫茫隔烟霭。旧游仙侣谩招呼，误落人间几千载。吴争越战何可数，束书何问桃源路。画图空见避秦人，隔水渔郎不相顾。
雪夜冰琴诗为邓静春赋
作者：柯九思
朝代：元

峄阳孤桐坚如铁，石上蟠根饱风雪。何年雷电驱六丁，曾入深山取蛟蠥。霹礰击碎馀孙枝，流落尘寰知几劫。卓哉至宝斲斯器，声满乾坤擅奇绝。雪光照夜三尺冰，落指飞泉响云穴。霜空湛碧来西风，老鹤孤鸣下天阙。余生两耳获亲赏，所恨黔驴惟技拙。小斋人静月窥窗，古瓶水暖梅□香。拂衣再拜□君操，恍然挈我天游乡。茫茫是身非已有，块坐俄惊柳生肘。九原大叫伯牙醒，一洗雷同世间手。
韩干双马图
作者：柯九思
朝代：元

渥洼自昔产龙媒，何事开元万骑回。千载韩公称入室，恐惊风雨未应开。
顾恺之瑶岛仙庐图
作者：柯九思
朝代：元

虎头有三绝，丹青尤擅长。崇峰腾碧霭，断岸跨朱梁。萝结藏真馆，花明屏息房。广成参道诀，黄石悟心方。琼树依岩末，青芝立涧傍。山童持玉简，羽客佩琳琅。应见游麋鹿，翱翔起凤凰。丹梯萦百折，仙路夐非常。泉落众山雪，虹飞千锦张。设施神秀发，点缀韵清扬。金石归天府，璠玙岂雁行。应知还聚散，今再属珍藏。夙觏仍非偶，悠然入化乡。
题从子伦写生芍药于玉山佳处
作者：柯九思
朝代：元

九十春光事已非，翻阶红药尚天机。画工点染成生色，说与东君少待归。
题从子伦画南山晓霁图
作者：柯九思
朝代：元

少年曾殢南山胜，画舫笙歌日日来。第二桥边春水满，晓晴芳树散轻埃。
题从子伦画雪景便面
作者：柯九思
朝代：元

千山雪月绕渔矶，寒沁船窗酒晕微。魂断翠禽香入梦，梅花应笑美人归。
题倪幻霞良常草堂图
作者：柯九思
朝代：元

幽馆晓山如沐，断桥春水初生。花下班荆酒熟，松间散策诗成。
题光孝寺讷无言长老所藏宇南画龙
作者：柯九思
朝代：元

道人画龙龙绝奇，何处人间曾见之。上京清暑朝初退，太液池边看雨时。
题冯子振横幅荷花图
作者：柯九思
朝代：元

水殿风生酒力微，三千宫女绿荷衣。美人应妒花随去，月上瑶阶未肯归。
题匡庐山人所藏云松图于玉山书舍
作者：柯九思
朝代：元

幽人结屋庐山侧，卧看九江天际来。白云万壑青松老，时抚丝桐坐绿苔。
题卢益脩画水仙花
作者：柯九思
朝代：元

煖琼柔翠晓慵妆，香损鸳鸯瓦上霜。帝子愁多春梦远，佩摇明月近潇湘。
题危太朴所藏李昭道画春江图次苏东坡韵
作者：柯九思
朝代：元

春江淼漫百叠山，晴烟笼山山吐烟。望君拄笏聊聘望，但见一气长苍然。千章绿树倚茅屋，复有涧谷奔寒泉。商舸迎阳泊沙岸，布帆吹籁弥平川。李侯生前得此景，骨格夐出探微前。胸中八九小云梦，笔底万顷沧浪天。铅丹金碧世希有，晶瑩不让蓬瀛妍。江楼掩映临江碧，时见轻鸥落渚田。此图此景有神护，小住人间七百年。摩挲绢素开黯淡，飞舞妙思藏便娟。卧游斋头一展看，恍若身对湘巫眠。鼎湖髯挂李侯去，飘然久作芙蓉城内仙。邹阳后身薄自晓，舍我谁结三生缘。呜呼江烟幻灭在俄顷，短词聊次东坡篇。
题危太朴所藏李昭道画春江图次苏东坡韵
作者：柯九思
朝代：元
体裁：古风

春江淼漫百叠山，晴烟笼山山吐烟。望君拄笏聊聘望，但见一气长苍然。千章绿树倚茅屋，复有涧谷奔寒泉。商舸迎阳泊沙岸，布帆吹籁弥平川。李侯生前得此景，骨格夐出探微前。胸中八九小云梦，笔底万顷沧浪天。铅丹金碧世希有，晶莹不让蓬瀛妍。江楼掩映临江碧，时见轻鸥落渚田。此图此景有神护，小住人间七百年。摩挲绢素开黯淡，飞舞妙思藏便娟。卧游斋头一展看，恍若身对湘巫眠。鼎湖髯挂李侯去，飘然久作芙蓉城内仙。邹阳后身薄自晓，舍我谁结三生缘。呜呼江烟幻灭在俄顷，短词聊次东坡篇。
题危太朴所藏荥阳郑虔画秋峦横霭图
作者：柯九思
朝代：元

虎头昔日称三绝，孰谓新图见郑虔。紫翠虚无晴嶂里，青红掩映夕阳前。从知嘉赏归明主，应许神工迈昔贤。满目秋光无著处，此身疑在碧云巅。
题危太朴集八大家
作者：柯九思
朝代：元

诸君挥染映空碧，十日一水五日石。春山秋树绿更红，板桥野屋横且直。烟云蓊郁风雨交，夏木重重气犹湿。山花若笑山鸟鸣，五马骁腾仅盈帙。古岸疏林秋气清，石涧飞流疑咫尺。老来看画眼枯涩，便拟买田溪水侧。脱去赐带系芒屐，著书五车刻苔壁。
题吴莹之所藏郭忠恕画册
作者：柯九思
朝代：元
体裁：五言排律

恕先非漫士，却儗阆瀛仙。资禀山灵秀，胸罗锦绣妍。居周声誉重，仕宋位名迁。篆隶宗前哲，丹青迈昔贤。观楼殊壮丽，云水自澄鲜。泉落千重壁，峰回万井烟。春秋仍变幻，挥洒更悠然。啄木藏深树，鸱夷钓碧川。歌声振林表，笑语出花前。御舸乘红粉，扶留挂绿钱。素缣盈咫尺，妙境总堪怜。一入宣和袭，千秋取次传。故人持过慧，续尾愧残编。
题周文矩画太真攀鞍图
作者：柯九思
朝代：元

春风别院奏笙歌，妃子攀鞍转晓波。不信开元太平日，香魂沦落马嵬坡。
题周文矩画熨帛士女
作者：柯九思
朝代：元

熨开香雾细裁缝，蜀锦吴绫五色秾。云母屏前秋冷澹，自将纤手折芙蓉。
题周昉画荔枝宫女图
作者：柯九思
朝代：元

骊山宫殿九天开，盘出轻红破玉腮。中使传宣催驿骑，宫娥报道荔枝来。
题唐子华画秋江亭子
作者：柯九思
朝代：元

林皋霜老红初冷，岩畔烟虚翠欲消。记得山阴曾访隐，一筇秋色度溪桥。
题商寿岩画山水
作者：柯九思
朝代：元

集贤曾画嘉熙服，敕赐黄金拜舞归。从此人间重山水，清泉白石转晴晖。
题商集贤画山水
作者：柯九思
朝代：元
体裁：七言绝句

山人苔径散青鞋，上有云烟叠翠崖。何处弹琴消白日，隔溪修竹绕茅斋。
题姚娄东所藏平台寒林图
作者：柯九思
朝代：元

古木寒林欲断魂，家山落日近黄昏。相从便问桃源路，绝顶人行何处村。
题安僧元帅远景亭
作者：柯九思
朝代：元

东河亭子凭高爽，俯瞰平原绕茂林。沧海月生朱栱湿，秦山云起绣帘阴。梦回春渚钟声小，目倦晴空雁影沈。谁似诗书老元帅，清时于此写丹心。
题宋好古绿竹图
作者：柯九思
朝代：元

仙子相邀驾綵鸾，瑶池玄圃拾琅玕。却怜宋玉多才思，貌得森森翠羽寒。
题宋徽宗画柔条雨燕
作者：柯九思
朝代：元

双双紫燕承恩重，立尽柔条活欲栖。莫忘六宫春雨暮，珠帘捲处不曾低。
题宋诚夫尚书垂纶亭
作者：柯九思
朝代：元
体裁：古风

尚书昔隐江汉间，垂纶苍波弄白日。千山桃叶起春讴，万顷芦花涌秋色。适兴偶拂珊瑚光，岂谓渭滨终得璜。未央奏策动天子，四海籍籍传文章。至今亭子松阴古，矶上苍苔长膏雨。经纶事竟寻旧游，愿逐茶烟渡湘浦。
题宣和书画博士李时雍画渭川烟雨图
作者：柯九思
朝代：元

近代何人能画竹，只数熙宁文与苏。宣和复有李博士，亦作渭川烟雨图。图中萧萧风景暮，溪谷萦回森竹树。深林欲澹苍翠来，暗叶争翻乱珠度。石梁细路人家幽，生涯应比千户侯。老夫对此销百忧，坐觉满堂生素秋。笔端亦能工破墨，直节曾移江上色。先朝见之重叹息，吁嗟儒雅成陈迹，回首丹霄天地窄。
题小景便面
作者：柯九思
朝代：元

渚宫正在绿杨西，凤管龙笙法曲齐。宋玉赋成争讽咏，荷花深处起凫鹥。
题山谷咏马诗帖后
作者：柯九思
朝代：元

道山书困下阶立，曾见先朝十二闲。紫翠楼台秋雨后，清诗零落向人间。
题张萱画横笛士女
作者：柯九思
朝代：元

纤手锵宫徵，纱痕薄暮霞。画眉人去后，深院落梅花。
题所藏赵仲穆画江山秋霁图
作者：柯九思
朝代：元

国朝名画谁第一，只数吴兴赵翰林。高标雅韵化幽壤，断缣遗楮轻黄金。忆昔京华陪胜集，郎君妙年才二十。江南春雨又相逢，笔底秋山那可及。便欲追踪僧巨然，破墨烂熳还清妍。倚阑人待沧海月，悬崖树拂潇湘烟。老夫□爱扁舟趣，风静波深疑可渡。顾生痴绝忽大叫，指点前峰问归路。
题拜石图
作者：柯九思
朝代：元

麾斥烟霞世莫俦，须江太守独清流。庭前见石即下拜，石若有情应点头。
题文与可画竹
作者：柯九思
朝代：元

湖州放笔夺造化，此事世人那得知。跫然何处见生气，彷佛空庭月落时。
题明雪窗画兰
作者：柯九思
朝代：元

清事相过日应酬，山僧信笔动新秋。王孙遗法风流在，解使平台石点头。
题曹云西画卷
作者：柯九思
朝代：元

东吴高士云西客，爱染长笺浅深墨。空濛不记山几重，万树疏烟气犹湿。渔人举网溪流清，野老何来款素情。上方钟磬出云表，归帆影落空江明。前村鸡犬日已暮，黄叶秋风满山路。个中妙境压古人，三复摩挲未能去。
题朱泽民临李营丘寒林图
作者：柯九思
朝代：元

高林曾记旧黄昏，下笔生春昼掩门。剑器低昂动山岳，翠蛾谁解忆公孙。
题李伯时画马
作者：柯九思
朝代：元

闻说龙眠画，曾师十二闲。桃花晴泛水，苜蓿晓连山。蹴月驰周道，嘶云入楚关。骁腾万里志，顾影落人间。
题李息斋画竹
作者：柯九思
朝代：元

仙客挥毫不可招，绿云犹绕翠蕤飘。天风吹醒丹渊梦，冉冉青鸾下九霄。深宫雨过长苔痕，谁忆羊车旧日恩。惟有集贤癯学士，一枝漠漠记黄昏。笔端随意长清标，疏叶生风剪剪飘。羸马城南看新笋，雨馀初散集贤朝。使君弭节毗陵日，屏障家家有画图。何似小窗横幅好，青鸾双过洞庭湖。
题李息斋画竹·其一
作者：柯九思
朝代：元

仙客挥毫不可招，绿云犹绕翠蕤飘。天风吹醒丹渊梦，冉冉青鸾下九霄。
题李息斋画竹·其三
作者：柯九思
朝代：元

笔端随意长清标，疏叶生风剪剪飘。羸马城南看新笋，雨馀初散集贤朝。
题李息斋画竹·其二
作者：柯九思
朝代：元

深宫雨过长苔痕，谁忆羊车旧日恩。惟有集贤癯学士，一枝漠漠记黄昏。
题李息斋画竹·其四
作者：柯九思
朝代：元

使君弭节毗陵日，屏障家家有画图。何似小窗横幅好，青鸾双过洞庭湖。
题李成秋山图
作者：柯九思
朝代：元

萧萧木叶落欲尽，渺渺洞庭生白波。杜老因悲秋事晚，山翁斜日望苍螺。
题李遵道春山图
作者：柯九思
朝代：元

江上兰桡倚绿波，江头听唱《竹枝》歌。使君多少伤春意，新画青山作髻螺。
题李遵道画扇
作者：柯九思
朝代：元

江清地僻野人家，门外桥通石径斜。不信东华尘十丈，万山晴雪看梨花。
题李遵道画竹
作者：柯九思
朝代：元

秋风满纸老黄华，元气淋漓攲复斜。应是黄岩癯太守，青鞋时过野人家。
题梅道人为伯理十幅
作者：柯九思
朝代：元

云溪吴仲岂凡俦，写得湖山数幅秋。良夜漏沈呼剪烛，不知风雨下前洲。
题武洞清阿罗汉像
作者：柯九思
朝代：元

天厨送食鹿衔花，口诵恒河沙复沙。独立虚空无所住，石桥西畔老夫家。
题汲水美人图
作者：柯九思
朝代：元

汲水立银床，照见红妆影。王孙殊未归，宝钏霜花冷。
题渔父图
作者：柯九思
朝代：元

黄金不用买骅骝，十丈红尘没马头。好买扁舟逐渔父，一江春雨看浮沤。
题温日观画蒲萄
作者：柯九思
朝代：元

学士同趋青琐闼，中人捧出赤瑛盘。丹墀拜赐天颜喜，翠袖携归月色寒。
题灵壁石
作者：柯九思
朝代：元

翠滑烟虚小洞天，一辞泗水不知年。君王半醉宣和殿，曾见惊尘落舞筵。
题王仁寿画驼
作者：柯九思
朝代：元

西域降王朝正朔，名驼载玉晓连山。两峰残雪随羌鼓，万里流沙攲汉关。仗内垂铃珠错落，驾头蒙背锦斓斑。汝南粉本□□□，宁识如今满世间。
题王元章写红梅花
作者：柯九思
朝代：元

姑射燕支衬露华，一枝楚楚进天家。君王不作梁园梦，金水河边厌杏花。
题王孤云界画山水图
作者：柯九思
朝代：元

满地山河如绣，回岩楼阁凌风。几度春花秋雨，不知秦苑吴宫。
题王晋卿钓鱼图
作者：柯九思
朝代：元

雨歇见春山，菰蒲第几湾。鸥来又飞去，只有钓舟閒。
题画
作者：柯九思
朝代：元

古木槎牙知几年，一丛修竹翠依然。空山莫道多寥落，自有春风到日边。
题画二首 其一 白头
作者：柯九思
朝代：元

春浓不放小禽栖，白发冲冠向晓啼。帘幕半开人未起，楼台风暖日犹低。
题画二首 其二 欲开
作者：柯九思
朝代：元
体裁：词

姑射论量。渐消冰雪，重试新妆。欲吐芳心，还羞素脸，犹吝清香。此情到底难藏。悄默默、相思寸肠。月转更深，凌寒等待，更倚西廊。
题画二首 其二 黄鹏
作者：柯九思
朝代：元

春风娇软绿阴肥，上苑莺花紫翠围。却向后宫深院里，一枝閒自理金衣。
题画二首 其四 将残
作者：柯九思
朝代：元
体裁：词

璚散残枝。点窗款款，度竹迟迟。欲诉芳情，曲中曾听，画里重披。春移别树相期。渐老去、何须苦悲。人日酣春，脸霞清晓，复记当时。
题画二首·白头
作者：柯九思
朝代：元

春浓不放小禽栖，白发冲冠向晓啼。帘幕半开人未起，楼台风暖日犹低。春风娇软绿阴肥，上苑莺花紫翠围。却向后宫深院里，一枝閒自理金衣。
题画蕙
作者：柯九思
朝代：元

一干生数花，春风折香玉。持之赠所思，幽人在空谷。
题米元晖山水
作者：柯九思
朝代：元

帝乡春日曾舒卷，溪馆秋风每见之。处处云生山似画，年年老去鬓如丝。
题米元章海岳庵图
作者：柯九思
朝代：元

我弃朝归海岳庵，千岩万壑绕江南。先生预拟归来计，不待临风雪满簪。
题绿竹
作者：柯九思
朝代：元

江南拨镫法，寂寞冷天涯。阿谁春雨后，貌得翠蛾眉。
题翠瓶色梅图
作者：柯九思
朝代：元

玻瓈瓶暖翠痕深，萼绿仙人出上林。不放春风吹绣閤，妆魂无语昼喑喑。
题芙蓉画眉
作者：柯九思
朝代：元

谁道秋容澹，名花带露秾。画眉声欲碎，莫放晓妆慵。
题苏叔党画竹石
作者：柯九思
朝代：元

别墅促煎茶，溪边路不赊。蓝桥曾种玉，春笋出仙家。
题荆洪谷楚山秋晚图
作者：柯九思
朝代：元

峰迥留深隐，天青袭素袍。栖身断人迹，游目送鸿毛。树挂栖崖鸷，藤悬饮子猱。龙眠石涧冷，虎撼树根牢。野客吟时共，山翁弈处遭。浮云过水尽，孤月挟霜高。羽使来三岛，胎仙舞九皋。左招玉斧饮，右揽赤松邀。空色收寥廓，虚声起驿骚。弹琴遗古散，问字度危桥。遂向图中见，谁能世外逃？乘槎几月至，一泛九秋涛。
题董北苑画
作者：柯九思
朝代：元

树密重重万壑深，清溪决决更穿林。行人曳杖频回首，隔岸黄鹂送好音。
题虢国走马图
作者：柯九思
朝代：元

月淡花浓酒半消，沈香亭暖度箫韶。传宣趣赐飞龙马，虢国夫人早入朝。
题赵令穰秋村暮霭图四首
作者：柯九思
朝代：元

远岫千重青似染，平林一望锦成堆。回塘渔艇不归去，溪上数家门半开。溪上数家门半开，村翁傍晚却归来。霜林掩映芙蓉色，秋水微茫鸿雁哀。秋水微茫鸿雁哀，短桥曲渚锦林开。疏林欲下斜阳色，一抹青山入望来。一抹青山入望来，满林秋色总诗材。宣和当日珍天府，未许骚人费品裁。
题赵令穰秋村暮霭图四首·其一
作者：柯九思
朝代：元

远岫千重青似染，平林一望锦成堆。回塘渔艇不归去，溪上数家门半开。
题赵令穰秋村暮霭图四首·其三
作者：柯九思
朝代：元

秋水微茫鸿雁哀，短桥曲渚锦林开。疏林欲下斜阳色，一抹青山入望来。
题赵令穰秋村暮霭图四首·其二
作者：柯九思
朝代：元

溪上数家门半开，村翁傍晚却归来。霜林掩映芙蓉色，秋水微茫鸿雁哀。
题赵令穰秋村暮霭图四首·其四
作者：柯九思
朝代：元

一抹青山入望来，满林秋色总诗材。宣和当日珍天府，未许骚人费品裁。
题赵仲穆画
作者：柯九思
朝代：元

山头应是馆娃宫，锦绣楼台路可通。年年长见五湖水，万斛舟行白浪中。
题赵仲穆画
作者：柯九思
朝代：元

草堂仍著薜萝遮，地僻林深有此家。只道春风吹不到，门前依旧落松花。
题赵仲穆画桃花马
作者：柯九思
朝代：元

桃花出水映连钱，太液新酣绿树烟。催赐金鞍调得稳，翠华明日幸温泉。
题赵伯骕画
作者：柯九思
朝代：元

车辙辚辚过别山，满林霜叶映红颜。晚来仍起云千叠，一片幽閒指顾间。
题赵千里春景
作者：柯九思
朝代：元

朱楼不识有春寒，隔岸何人尽日看。为惜年光同逝水，肯教桃李等閒残。
题赵千里画八幅
作者：柯九思
朝代：元

数幅晴云翠岫，千重碧树琼楼。羡杀承平公子，笔端万里瀛洲。
题赵子固画墨兰
作者：柯九思
朝代：元

王子当时倚玉楼，飘萧翰墨足风流。人间自有清香种，不逐湘累一样愁。
题赵子昂仿张僧繇笔意
作者：柯九思
朝代：元

寒云淰淰碧峰攒，木叶惊风下急湍。何处山人残照里，罢琴犹向隔江看。
题赵子昂诗卷三十韵
作者：柯九思
朝代：元

江汉龙船下，东南王气收。求贤垂睿略，为治访嘉猷。使者班纁币，王孙觐冕旒。未央凝露掌，东序荐天球。颢气凌风上，祥光近日浮。看花陪雉尾，视草近螭头。清晓还闻履，严寒或赐裘。宋公周有客，项伯汉诸侯。人仰文章贵，身承礼数优。五朝通内籍，九命擅清流。昔滞京都久，时从几杖游。通家怜我慧，对酒慰羁愁。妙墨时相赠，新篇不厌酬。风流追鲍谢，文采驾枚邹。心慕归来好，官因老欲休。倚阑秋待月，携客煖经丘。歌罢闻啼鸟，机忘玩狎鸥。苕溪今寂寂，松雪自悠悠。马鬣遗封在，龙骧待诏不。断缣人共赏，只字世争售。挥翰能兼美，评量此莫俦。调高锵玉管，笔健映银钩。江海苍烟暮，湖山碧树秋。贾充能误国，王粲漫登楼。花落浑无赖，春归不自由。蜀笺临别墅，英颖胜他州。挥洒真成癖，吟哦可解忧。钟王多韵度，李杜极深幽。入室能攀践，趋隅恨阻修。锦标连玉轴，把卷共绸缪。
题赵干春林曲坞图
作者：柯九思
朝代：元

风暖柳仍绿，春晴花更浓。高低茅屋静，远近碧溪通。亭白分湖色，山青隔岸容。村翁无俗虑，相过说年丰。
题赵承旨墨竹
作者：柯九思
朝代：元

阊阖风来玉佩珊，洞庭秋入泪痕斑。至元朝士今谁在？翰墨风流满世间。
题赵昌画牡丹鹁鸽
作者：柯九思
朝代：元

雕阑玉砌旧承恩，轻吹凝香瑞霭温。宫女传言妃子笑，笑看驯鸽出金盆。
题赵松雪春山图
作者：柯九思
朝代：元

落花飞絮春日间，散策深林独往还。□成应对□人语，好似西湖西畔山。
题赵松雪画扶弹图
作者：柯九思
朝代：元

夜合花开昼漏迟，王孙游骑出平堤。玉鞭缓策青林下，回首风前听子规。
题赵松雪画马
作者：柯九思
朝代：元

沙场万里贰师还，天马如云入汉关。当日丹青谁第一？为传神骏落人间。
题赵鸥波古木竹石图
作者：柯九思
朝代：元

水晶宫里人如玉，窗瞰鸥波可钓鱼。秀石疏林秋色满，时将健笔试行书。
题边武画苍松图
作者：柯九思
朝代：元

疏竹摇秋雨，苍松凝晚烟。王孙归未得，谁复效春妍。
题达兼善书渔庄篆文
作者：柯九思
朝代：元

閒居正忆龙头客，喜见秦人小篆文。便到山中看摹勒，已？十日卧寒云。
题达兼善书渔庄篆文
作者：柯九思
朝代：元
体裁：七言绝句

閒居正忆龙头客，喜见秦人小篆文。便到山中看摹勒，已�十日卧寒云。
题道士黄松瀑诗帖后
作者：柯九思
朝代：元

道人下笔重黄金，尚忆宫墙古木深。独倚阑干挥老泪，江山风雨动哀吟。
题邓善之集十大家
作者：柯九思
朝代：元

展画能销夏，何如此更深。匡庐云互涌，湘水雨生阴。粉艳知春色，林疏识暮心。羡君幽致好，不必费遐寻。
题郭元方画海棠蛱蝶
作者：柯九思
朝代：元

名花楚楚近清尊，蛱蝶春生五色痕。金屋琼窗无锁钥，蓬莱飞坠太真魂。
题郭忠恕夏山仙馆图
作者：柯九思
朝代：元

碧树沈沈覆草塘，湘帘齐揭藕风凉。人间无地逃炎暑，安得移家住上方。
题金国端箭人马卷
作者：柯九思
朝代：元

毡帐雪花寒，单于夜不还。分弓传令肃，明日猎天山。
题钓月轩
作者：柯九思
朝代：元

谈笑从吾乐，相过罢送迎。凭阑看月出，倚钓待云生。蝶化人间梦，鸥寻海上盟。轩居总适意，何物更关情。
题钱舜举画杏花
作者：柯九思
朝代：元

一枝繁杏逞妖娆，曾向东风杨柳腰。金水河边三十里，落红如雨玉骢骄。
题钱舜举画梨花
作者：柯九思
朝代：元

洛阳城西千树雪，走马看花遍阡陌。金鞭换酒为沈□，烂醉花前扶不得。粉香薰透诗人脾，思入吴笺洒残墨。别来风雨难为春，客怀几度孤清明。壮游回首已陈迹，一声啼鸟心魂惊。苕溪居士获天趣，造化潜移不知处。玉容寂寞澹春寒，犹记香山旧时句。羡君好古清有馀，励志耻作黄金奴。梅边握手恨不早，老眼半世空江湖。画图诗笔耀当代，大嚼屠门意殊快。更须什袭为珍藏，静里春光常自在。
题雪泉三首
作者：柯九思
朝代：元

山中积雪清如许，况是石矶临碧湍。好似瑶池归较晚，九霄骑鹤不禁寒。雪里寒泉喷薜萝，幽人于此可高歌。骊山底事融阴火，却与三郎浴翠娥。寒梅几树近山堂，映雪临流正吐芳。汲得泉归和雪煮，地炉茶熟带清香。
题雪泉三首·其一
作者：柯九思
朝代：元

山中积雪清如许，况是石矶临碧湍。好似瑶池归较晚，九霄骑鹤不禁寒。
题雪泉三首·其三
作者：柯九思
朝代：元

寒梅几树近山堂，映雪临流正吐芳。汲得泉归和雪煮，地炉茶熟带清香。
题雪泉三首·其二
作者：柯九思
朝代：元

雪里寒泉喷薜萝，幽人于此可高歌。骊山底事融阴火，却与三郎浴翠娥。
题雪溪逵上人像于玉山草堂
作者：柯九思
朝代：元

道人曾宿灵隐寺，能画寺前山意秋。古木立猿啼夜月，下有清泉如玉流。
题风雨泊舟图
作者：柯九思
朝代：元

春风桂楫木兰舟，欲采芳蘅不自由。浅濑潾潾吹暮雨，苍梧云冷易生愁。
题马远虚亭渔篴图
作者：柯九思
朝代：元

五月江南雨乍晴，看山如在画中行。隔溪帘幕初飞燕，灌木池塘独听莺。暑向昨宵风雨尽，诗从今日簟纹成。昼长睡起无何事，蓦送沧浪渔笛声。
题高尚书秋山暮霭图
作者：柯九思
朝代：元

三代以来推盛世，九州之外有斯人。君看笔底生秋色，尽在潇潇楚水滨。
题黄子久为姚子章卷
作者：柯九思
朝代：元

空岩花落满林香，古殿松阴入座凉。清绝右丞名独擅，精妍北苑派何长。寂无鸡犬鸣晴昼，时有烟云绕上方。赖是一峰传正脉，故将冲澹洗浓妆。
题黄子久为徐元度卷
作者：柯九思
朝代：元

一峰老人嗜泉石，八尺素缣写秋色。顿使窗头开翠微，复令箧里流丹碧。翩翩逸兴殊未已，更拨苔文青可指。摆脱骊黄见神骏，洗尽铅华出西子。徐君那得不破颜，此身如坐清泠间。未损嘉宾一日橐，买尽沃州千万山。吴中好事家相属，得陇何人堪望蜀。断无明月映连城，或可昆冈矜片玉。君不见开元王右丞，南唐董北苑。丹青一片流至今，前辈风神更超远。一峰固是餐霞侣，知音未敢轻舒卷。
题黄子久吴门秋色图
作者：柯九思
朝代：元

幽人来往吴中道，独掉秋风海上仙。何处归帆频倚岸，几家茆屋傍流泉。水禽款款集深渚，夕照霏霏媚远天。点笔忽惊埃壒外，恍疑身在辋川边。
题黄子久海岳庵图
作者：柯九思
朝代：元

元章翰墨世称良，近代痴翁更擅长。海岳尚馀清胜在，一江秋色两微茫。
题黄子久虞峰秋晚图为太朴先生
作者：柯九思
朝代：元

古树尽归秋色里，人家常在水声中。数行旅雁入云去，一簇招提倚碧空。
题黄筌梅花山茶野禽图
作者：柯九思
朝代：元

萼绿仙人白玉冠，霞裙辉映碧云团。芳禽惯听吹箫暖，偎遍春丛午睡阑。
题黄筌画红蕉十二红
作者：柯九思
朝代：元

故国三千里，名禽十二红。白头供奉在，挥泪湿东风。
题黄荃蜀江秋净图
作者：柯九思
朝代：元
体裁：古风

蜀江昨夜雨初歇，两岸青山净如拭。疏柯历历间青红，古渡何人相向立。扁舟咿哑过江来，酒家犹掩门未开。数声鸡犬知谁处，浩渺东流不复回。万竿修竹鸣苍玉，怪石巉岩倚茅屋。惊涛震荡战马奔，不动山翁卧深谷。江山尽属掌中看，画图莫作寻常观。成都要叔留妙笔，一缣秀色若可餐。堪叹宣和藏匪固，杜鹃啼断天津路。何知散落向人间，犹藉清容加袭护。吾侬幸尔相遭逢，谁数当年有项容？临窗展对未能已，祇觉飒飒来松风。
题黄荃蜀江秋净图
作者：柯九思
朝代：元

蜀江昨夜雨初歇，两岸青山净如拭。疏柯历历间青红，古渡何人相向立。扁舟咿哑过江来，酒家犹掩门未开。数声鸡犬知谁处？浩渺东流不复回。万竿修竹鸣苍玉，怪石巉岩倚茅屋。惊涛震荡战马奔，不动山翁卧深谷。江山尽属掌中看，画图莫作寻常观。成都要叔留妙笔，一缣秀色若可餐。堪叹宣和藏匪固，杜鹃啼断天津路。何知散落向人间，犹藉清容加袭护。吾侬幸尔相遭逢，谁数当年有项容？临窗展对未能已，祇觉飒飒来松风。
题黄鹤山樵剑阁图
作者：柯九思
朝代：元

天梯石栈自相钩，造物玄功笔底偷。挂起碧窗相对处，满堂风色剑关秋。
题黄鹤樵叟竹石
作者：柯九思
朝代：元

风落湘江秋正波，重瞳消息竟如何？竹间犹有斑斑泪，应是英皇恨更多。
黄大痴缥缈仙居图
作者：柯九思
朝代：元

玉观仙台紫雾高，背骑丹凤恣游遨。双成不唤吹箫侣，阆苑春深醉碧桃。
范文正公书伯夷颂并扎卷歌
作者：柯谦
朝代：元
体裁：乐府曲辞

企清风兮薇山之阳，宝芳帖兮薇露之香。意人世不可以久留兮，雷霆下而取将。幸邺侯之巾袭兮，俨墨迹之未亡。把一麾而束来兮，文正之乡。乔木苍苍兮，兰菲菲其弥芳。嘉先正之有后兮，伟德泽之长。出帖而归之兮，甚魏笏之辉煌。时不可兮再得勉，世世兮珍藏。
句
作者：柳淑
朝代：元

不是忠衰诚意薄，大名之下久居难。
三月十日观南安赵使君所藏书画古器物
作者：柳贯
朝代：元

三月浃旬新雨馀，市河一舸如浮苴。言寻佳客赵横浦，步入城隅门巷纡。褰帘迎揖坐便坐，深炷炉熏呼茗盂。砚屏方截紫绮段，楚瑶秀列珊瑚株。是家素号虹月舫，载画盈簏书盈车。客逢好事要审鉴，便肯解褚倾囊储。相看贵德亦贵物，古玉错落排筵敷。鹿卢带钩环佩玦，鞸䩬昔将承属镂。佩章六纽四官印，篆画刻深铜质粗。配之冲牙奉君子，贯以系璲联金鱼。连钱骢马琢文玉，圉人立侧垂裙裾。神工定复烦剞劂，赤刀故想来锟鋘。次陈鼎器论制作，商周秦汉焉可诬。玄武实水卣实醴，腹背翠错提梁朱。最奇剑槊尺有咫，绿玉龟鳞纯体肤。精铜岁久刚性在，间阅燥湿其无渝。铨量画品差甲乙，锦褾玉轴随伸舒。庭光古佛出梵相，满月在水莲生趺。卢前吴后笔锋劲，履豨承蜩玄化俱。瑶池仙会上中卷，细巧自是吴元瑜。云霞楼观递隐见，花竹羽毛工染濡。绛旌飘转紫箫发，步辇导从千琼姝。终篇八骏惜既阙，诗亡可补此置诸。意夫鬼物掩疵吝，免彼耄荒留叹吁。徐熙葩叶妙设色，尘昏蠹蚀犹鲜腴。古绡一段写秋意，芙蓉鸂鶒连茭芦。梦载鸱夷浮浩渺，此兴初不缘莼鲈。七客张萱为谁作，浓墨大笔色不枯。五人人跨一善马，一跨乌犍一蹇驴。印窠惨澹悦生字，岂曾籍入官中帑。穰穰画苑姑拨弃，伸眉更请评法书。二王真迹胡可得，硬黄数幅真唐摹。兰亭五字损不损，肥本瘦本斑斑殊。如人身口耳目具，神采乃在颊上须。虎贲举樽虽甚似，优孟抵掌何其疏。世间楮墨日弊弊，欲驾跛鳖行天衢。南唐常侍六书学，凌轹斯邈开榛芜。杂诗流丽满一卷，铜甬篆法无能踰。金绳铁纽莽回互，山虬海蜃争腾驱。嗟予欲读屡钳口，形求意索且须臾。泰山继起石鼓后，李监捷出张先弧。向微二徐为启籥，此道湮灭谁昭苏。真书生行行生草，飞白籀隶同一枢。张颠草圣入三昧，小楷妙合褚与虞。《郎官石记》毁已久，百金可有墨本无。世之珍物岂待赞，题记况复经鲜于。绮园角夏四神坐，刻字寸许无葩荂。永平元舅纪功颂，燕然何在拓墨乌。厓镌野刻百数种，传观一二日已晡。馀欢未尽谋再至，榜人催发吾归欤。暮投萧寺微雨作，昏灯照影溜鸣渠。冥怀且复领其要，回向灼观心地初。百年蓬累大宇宙，荡摇不啻风中旟。寓意于物形勿著，尤物亦能为我娱。滞形小足致偷夺，大或控颐伤口珠。牛李相倾坐石祸，王涯复壁嘻其愚。吾徒适目取一快，彼豪巧者方睢盱。唏予嗜古与君并，见猎时然思负嵎。作诗纪载实覶缕，若遇匠手当刊除。同观六士梁越产，王杨三子甘陈余。交游聚散等萍絮，春风眇眇吹江湖。徵诗如见所见者，后有画者传之图。
与用章戴生同度淡竹岭夜宿山家
作者：柳贯
朝代：元

一溪屡涉溪流浅，廿里穷源临绝巘。云间仄径细如萦，霜后枯葼齐若剪。沙崩石烂阻危攀，磴断崖悬还斗转。已惊汗裌泫馀滋，更拟班荆息微喘。未昏斜照白波沦，直下遥空青雾卷。粤初川岳各流形，自是阴阳始昭辨。谁开壑谷通片云，重为封圻制钩键。神工使解铲崔嵬，世路何庸增连蹇。舍车未免役孱躯，支策聊将收胜践。枌榆连荫壮且衰，姻友关情行孰遣。吾生已付一浮沤，此足宁堪几重趼。莫投山馆睡齁齁，雨撼窗扉灯晛晛。寒鸡呼梦报诗成，旷怀直为朋知展。
中秋待月不见却怀鲁子翚学士时留城
作者：柳贯
朝代：元

婺女城头柝乱鸣，二更起坐听江声。为渠满月当圆景，奈此浮云点太清。蓬鬓羞明寒烬落，桂花养魄嫩寒生。去年官烛风帘夜，对酒人今在玉京。
为蒋英仲作颜辉画青山夜行图歌
作者：柳贯
朝代：元

前山湿雾方濡濡，后山蒸云如鬼驱。松蹊行尽迫曛黑，璧月正挂寒蟾蜍。问翁苍茫何所途，投馆莫有林间庐。枯梢尚鸣风势急，隈岸欲渡溪流粗。沃州天姥虽峭绝，无此原壑深盘纡。固应丰城牛斗墟，龙剑夜出乘飞符。神人仗气挟以俱，虎豹旁踯雄牙须。世间何物珊瑚株，不可亵玩矧可诬。青峰之巅野水砠，独往似是仙者徒。心融意定不少假，收揽奇怪一笔模。蒋君閒朝携过予，墨色照几晴光铺。老颜未老为此图，柳子歌罢三呜呼。南州双璧范与虞，君当请赋倾明珠。
二月七日与陈新甫甘允从饮范使君亭
作者：柳贯
朝代：元

心赏他年屡，湖光此处全。春生鸥鸟外，人醉杏花前。细竹侵除道，残阳满系船。毋将比西子，吾实愧华颠。
今体诗六十韵赠饯正傅之官池阳述学言怀见乎辞矣
作者：柳贯
朝代：元

昔有推乡学，今谁侮圣言。尚辞沦曲艺，执业谢专门。制锦何妨美，更刀实太烦。爰从王氏作，重喜鲁经存。集注初刊定，传疑并讨论。七篇贤所训，一贯道攸根。翼传兹犹准，希踪孰可扪。仁岩顷颓剥，建木泮奫沄。或者伤麟趾，嘻其状虎贲。走虽名恶子，君岂负诸孙。直想披吾与，毋徒闯彼藩。律元求秒忽，车用饰轮辕。堂陛尊卑分，渊泉左右源。缓行惟视履，妙契必亨屯。固谓炊将熟，终期溺是援。蟾梯荣峻陟，鹏路蔼孤鶱。正取能充拓，何尝志饱温。银章凌雾雨，朱绂贲丘园。负弩方前导，乘车且载奔。威行秋浦曲，象动岁星垣。入署梅花晓，开筵草色暄。琴声春寂寂，帘影昼掀掀。建德当时国，清溪何处村？再畬宜黍稌，庶植间兰荪。明府今为政，穷阎自不冤。使民安蜡腊，戒吏绝壶飧。可得防毚兔，常须苙放豚。马惊连轴折，鱼淰尺波浑。警静山无盗，年登社有膰。鸡窠对翁稚，肉谱系仍昆。拊己心惟小，趋风礼更繁。加笾荐庭实，敛板候戎轩。勿枉中怀璧，宁甘右属鞬。因游问花柳，须暇采蘋蘩。客梦西堂句，宾筵北海尊。神应歆岂弟，世岂混昭昏。稳蹑飞凫舄，徐升画鹿轓。胸中五色线，天上九重阍。补衮功诚著，观书眼未眢。葆光非匿景，绝利不离源。有客愚溪柳，其人太学蕃。方时征汇吉，自信括囊坤。化瑟迟当改，樵枰看屡翻。先机轻绛灌，未患稔晁爰。此岂犹堪出，子将矢勿谖。采芳留晚节，曝背负朝暾。独幸联衣袂，频容渍酒痕。亲仁情正切，惜远思如燔。薄赠将吴纻，佳占献楚焞。瞻云渺江汉，掬月在瓶盆。生色滋融盎，清光与吐吞。各持脩省事，永慰别离魂。列辟无前绩，先师罔极恩。名山严泰华，大器属玙璠。法古承三统，书年表一元。荣枯徵断简，消息候微萱。避弋齐缥凤，惩羹忌染鼋。谗夫行似蜮，君子化为猿。计熟非稊稗，维丰俟芑穈。短篇墙及仞，企望倚昆崙。
会稽怀古
作者：柳贯
朝代：元

湖波皎镜浸青蘋，朝落西陵渡口春。地下珠襦谁拾块？人间玉椀久成尘。夹舟蛟剑神先化，掊鼎龙文字既泯。留得冬青啼杜宇，并分泪血染湘筠。
会稽怀古
作者：柳贯
朝代：元
体裁：七言律诗

湖波皎镜浸青蘋，朝落西陵渡口春。地下珠襦谁拾块？人间玉碗久成尘。夹舟蛟剑神先化，掊鼎龙文字既泯。留得冬青啼杜宇，并分泪血染湘筠。
僧传古踊雾出波龙图歌
作者：柳贯
朝代：元

叶公好龙致真龙，精气所感无不通。僧中刘累有传古，夜梦捷入骊龙宫。阳晖焰焰阴魄动，左右给侍皆鱼虫。探珠不得逢彼怒，轰然鼓鬣兴雷风。潜窥窃识领其妙，写之万楮将无同。目睛数月才一点，波浪咫尺如层空。乘云执镜麾电母，跨海献宝招河宗。刘尝善豢古善画，得意忘象象乃工。为龙为画了不识，有顷噀水投长虹。龙乎龙乎德正中，超忽变化天为功。绛宫帝子秉节从，九渊唤起赤鲩公，永奠鳌极开鸿濛。
八月二日大驾北巡将校猎于散不刺诏免汉宫扈从南旋有期喜而成咏
作者：柳贯
朝代：元
体裁：七言律诗

天子龙飞启圣时，乾坤阖辟载清夷。幸从在镐承周宴，重喜临边举汉仪。御宿常时严虎卫，吉行惟日望鸾旗。诏恩许免陪骖乘，却愧长杨赋未奇。
八月十七夜半后看月
作者：柳贯
朝代：元

钱塘城东潮海西，四更月上寒凄凄。太阴垂精金气感，列宿藏景珠绳低。钟鼓沈沈尚传警，羽毛谡谡屡惊栖。蟾蜍初不隔风雨，谁其翼我凌丹梯。
六月十五日大雨雹行
作者：柳贯
朝代：元

日月相斗鹑火中，晡时欲息云埋空。雨脚初来杂鸣雹，雷驱电挟声沨沨。排檐倒槛挥霍入，犀兵快马难为雄。中休颇意绝崩迸，转横更觉加铦锋。乱抛荆玉抵飞鹊，恣掷桃核随飘风。坐移向壁防碎首，急卷巾席何匆匆。上天号令岂轻出，摧残长养皆元功。阴凝阳烁鬼神著，气有至反诚则同。想兹试手鼓万物，特欲振槁昭群蒙。斋心变貌谨天戒，呜呼生意无终穷。
出北城独上秋屏阁望西山烟霭中漠无所见
作者：柳贯
朝代：元

北江负城沙似碛，帖岸微行谁所辟。折旋殆类蚁沿封，漫漶犹如龙印迹。风鬉披披鞍兀兀，去马浮曦正相逆。入门平步得高层，身与危阑争几尺。缁袍年少不嗔来，拂掠胡床趣敷席。钩帘意拟见西山，云亦何心故蒙幂。我疑玉女畏迎将，且惧词锋恣弹射。豹藏惜此管中斑，黛点羞渠眉上碧。不然洪崖仙者过，雾幦烟軿罗什百。讵容左右觌昌丰，祇许依微揽芳泽。我时坐定深得之，大小往来成一易。青天白日岂尝无，好怀转眼难寻绎。祝融开面索新诗，五老破颜愁恶剧。我持一影行万里，负舟而来山有力。搴华宁俟九春期，系匏未了三年客。正须慰藉管城公，重此提携烦脱帻。
初夏忆京城邻舍
作者：柳贯
朝代：元

石家院里葡萄酒，荆媪池边芍药厅。倦剧拥书终日坐，醉来支枕片时醒。主人并直飞龙卫，邻客谁开放鹤亭？万里沧江云一去，欲将孤影寄伶仃。
初夏斋中杂题三首
作者：柳贯
朝代：元

壤隔溪流断，门依野次成。初非慵应接，自是寡将迎。笋蕨搜山得，盐醯入市营。贫居薄滋味，盘脍敢求精。经月始一出，移时还小劳。生涯依马磨，力作问蚕缲。藤刺青阴密，楸花紫艳高。雨晴看烂漫，草径莫令？。池岸方如截，池波深可泅。出门歌小海，见客思沧洲。鱼沫吹还息，蛛丝断忽抽。万生同一马，敢望绝辕辀。
初夏斋中杂题三首·其一
作者：柳贯
朝代：元

壤隔溪流断，门依野次成。初非慵应接，自是寡将迎。笋蕨搜山得，盐醯入市营。贫居薄滋味，盘脍敢求精。
初夏斋中杂题三首·其三
作者：柳贯
朝代：元

池岸方如截，池波深可泅。出门歌小海，见客思沧洲。鱼沫吹还息，蛛丝断忽抽。万生同一马，敢望绝辕辀。
初夏斋中杂题三首·其二
作者：柳贯
朝代：元

经月始一出，移时还小劳。生涯依马磨，力作问蚕缲。藤刺青阴密，楸花紫艳高。雨晴看烂漫，草径莫令？。
初夏斋中杂题三首·其二
作者：柳贯
朝代：元
体裁：五言律诗

经月始一出，移时还小劳。生涯依马磨，力作问蚕缲。藤刺青阴密，楸花紫艳高。雨晴看烂漫，草径莫令�。
初霁望金华山雪
作者：柳贯
朝代：元

冱阴岩谷变晶荧，冻裂仙家月石屏。云影浑沦涵太素，天光摇曳到空青。波心双捧金人剑，霞际横驱玉女軿。皓鹤不来诗梦破，鲜飙吹袂酒初醒。
北山招隐词题李卿月小隐图·其一
作者：柳贯
朝代：元
体裁：乐府曲辞

烟云奇彩棱棱见，水木高斋面面开。画里青山虽甚似，梦中元鹤几曾来。
北山招隐词题李卿月小隐图·其三
作者：柳贯
朝代：元
体裁：乐府曲辞

徂岁苍松惊出屋，度秋黄叶看成堆。赖凭故箧书千轴，领取虚名水一杯。
北山招隐词题李卿月小隐图·其二
作者：柳贯
朝代：元
体裁：乐府曲辞

栟榈布叶寻常大，略彴通溪取次斜。谁送茶烟来北崦，却留梅月在东家。
北山招隐词题李卿月小隐图·其四
作者：柳贯
朝代：元
体裁：乐府曲辞

此图盈尺山论丈，何处看云水自空。幸自冰壶堪作传，莫忧瑶草未生丛。
十六夜望月蚀阴雨不见
作者：柳贯
朝代：元

三五秋正中，既望月当蚀。公庭修救事，摐金控鸣镝。喧挐走儿稚，发召遍巫觋。我时适未寝，披衣步檐隙。飞雨洒面来，空云稍如幂。天应爱厥妃，恐惧遭掩抑。仗此丰隆威，角彼妖蟆力。譬诸薮藏疾，含秽惟汝德。两曜驾两轮，安行各适职。奈何啖食凶，须臾成毁璧。见过虽有惩，匿瑕乃无迹。雨非党蟆者，为天护精魄。常情惜良夜，良夜安足惜。德刑与阴阳，配对初不逆。星辰系天步，磨蚁沿历历。圆颢示无为，苍苍垂正色。稽首父母光，千人万人觌。
十六夜重对月
作者：柳贯
朝代：元
体裁：五言律诗

白兔不捣药，病衰将奈何。酒嫌他日少，月似昨宵多。寡鹤无谁和，新鸿亦未过。儿童解娱老，舞影屡傞傞。
午日雪后行失八儿秃道中有怀同馆诸公
作者：柳贯
朝代：元

尖峰犹是漠南山，驼褐萧萧午日寒。艾叶漫将头上插，榴花应许梦中看。马前砂雪行初隐，雕背荒云落更盘。王事独贤吾敢惮，重烦同馆劝加餐。
危太朴自金溪来访留馆兼旬因归有赠
作者：柳贯
朝代：元

数日出恒早，旋归已疲剧。思睡方未暝，强起临几席。席间有佳友，来来千里屐。所来非健羡，亦不畏名迹。谓吾昔求学，颇尝窥窾却。欲要一夕谈，以慰百年役。寤疑则岂敢，辨义能亡益。斯文千载后，泮涣抵离析。不有高朗姿，谁完超距力。夫道非远人，何尝系徵索。譬如山出泉，其初论涓滴。渟涵就深广，千流同一脉。掀掀鼓云涛，帖帖输溟渤。是气中乘陵，无吹亦无息。文章道之英，各亦随所觌。草木纷以滋，何尝须粉泽。生机一发越，形色自不隔。吾闻古作者，严严垂典式。履正有夷途，胡行犹■埴。韩公起扶衰，文字欲适职。取新非厌常，通变由知易。衰迟岂复进，傒子坚吾壁。东风迫归期，未了千日客。少留慰将远，芳草萋以碧。谅哉君子心，永言若金锡。县知筐筥赢，不废秉穧积。勉勉他日思，为寄东飞翼。
发通州至小直沽
作者：柳贯
朝代：元

十年鞍马中，释去理归楫。江光来娱人，似与我意惬。疲劳省前痛，欢喜获新接。念当有行初，苟志在怀牒。何期腰间组，爵等遂凌躐。外虽被宠荣，内实惧颠跲。以兹恋阙情，益欲务修业。清霜弄晚信，老树见留叶。沽河漳潞交，冰水尚可涉。急桨追南鸿，直不数旬浃。梅花定迎笑，粲粲光生颊。远游忘贱贫，吾宁负吾铗。
同杨仲礼和袁集贤上都诗十首
作者：柳贯
朝代：元

出塞行瞻日，趋朝喜近天。离宫开苑囿，驰道绝风烟。瑶水巡非远，峒山历更绵。《甘泉》多法从，献赋忆当年。雨水渐衣黑，云砂际目黄。烟开才黯惨，日出已苍凉。徇俗高檐帽，清心小篆香。端居万里念，蕙草惜微芳。昔建寰中业，初开徼外山。雉城平兀兀，沙水净湾湾。朱夏宸游正，清秋武卫閒。叨陪文学乘，空愧鬓毛斑。谣俗随方异，沟涂隔舍迷。醺人惟马湩，劝客有驼蹄。殿角孤花靓，城隅杂树低。天涯中夜舞，如意昔曾携。天潢犹白白，云幕故青青。积潦摧车轴，高风堕箭翎。宫涂丹赭垩，殿户紫金钉。女乐蓬莱秘，哀箫动杳冥。幄殿层云障，辕门积雪峰。奇鹰皆戴角，御马尽飞龙。瀚海将临幸，云亭望陟封。青丘大羽猎，有事待玄冬。曹务唯章句，官规自法程。斋扉侵雨润，宴几得风清。历历三刀梦，行行万里城。明年遂耕隐，深仗酒为名。经游还绝塞，际遇复清朝。大暑无蒙绤，轻寒已御貂。盘空齑屡荐，觞至酒频浇。贫病谙为客，何惭带减腰。公子青丝辔，王孙绿幰车。宴酣风小定，舞破日西斜。手掷宫中果，神行海上查。筑郿毋自厚，俭德不期奢。水草方方善，弓弧户户便。合围连妇女，从戍到曾玄。雪毳千家帐，冰瓢百眼泉。浚稽山更北，长望斗光悬。
同杨仲礼和袁集贤上都诗十首·其一
作者：柳贯
朝代：元

出塞行瞻日，趋朝喜近天。离宫开苑囿，驰道绝风烟。瑶水巡非远，峒山历更绵。《甘泉》多法从，献赋忆当年。
同杨仲礼和袁集贤上都诗十首·其七
作者：柳贯
朝代：元

曹务唯章句，官规自法程。斋扉侵雨润，宴几得风清。历历三刀梦，行行万里城。明年遂耕隐，深仗酒为名。
同杨仲礼和袁集贤上都诗十首·其三
作者：柳贯
朝代：元

昔建寰中业，初开徼外山。雉城平兀兀，沙水净湾湾。朱夏宸游正，清秋武卫閒。叨陪文学乘，空愧鬓毛斑。
同杨仲礼和袁集贤上都诗十首·其九
作者：柳贯
朝代：元

公子青丝辔，王孙绿幰车。宴酣风小定，舞破日西斜。手掷宫中果，神行海上查。筑郿毋自厚，俭德不期奢。
同杨仲礼和袁集贤上都诗十首·其二
作者：柳贯
朝代：元

雨水渐衣黑，云砂际目黄。烟开才黯惨，日出已苍凉。徇俗高檐帽，清心小篆香。端居万里念，蕙草惜微芳。
同杨仲礼和袁集贤上都诗十首·其五
作者：柳贯
朝代：元

天潢犹白白，云幕故青青。积潦摧车轴，高风堕箭翎。宫涂丹赭垩，殿户紫金钉。女乐蓬莱秘，哀箫动杳冥。
同杨仲礼和袁集贤上都诗十首·其八
作者：柳贯
朝代：元

经游还绝塞，际遇复清朝。大暑无蒙绤，轻寒已御貂。盘空齑屡荐，觞至酒频浇。贫病谙为客，何惭带减腰。
同杨仲礼和袁集贤上都诗十首·其六
作者：柳贯
朝代：元

幄殿层云障，辕门积雪峰。奇鹰皆戴角，御马尽飞龙。瀚海将临幸，云亭望陟封。青丘大羽猎，有事待玄冬。
同杨仲礼和袁集贤上都诗十首·其十
作者：柳贯
朝代：元

水草方方善，弓弧户户便。合围连妇女，从戍到曾玄。雪毳千家帐，冰瓢百眼泉。浚稽山更北，长望斗光悬。
同杨仲礼和袁集贤上都诗十首·其四
作者：柳贯
朝代：元

谣俗随方异，沟涂隔舍迷。醺人惟马湩，劝客有驼蹄。殿角孤花靓，城隅杂树低。天涯中夜舞，如意昔曾携。
后滦水秋风词三首
作者：柳贯
朝代：元

界墙洼尾砂如雪，滦河嘴头风捲空。泰和未必全盛日，几驿云州避暑宫。旋卷木皮斟醴酪，半笼羔帽敌风砂。丈夫射猎妇当御，水旱肥甘行处家。山邮纳客供次舍，土屋迎寒催墐藏。砂头麻姑一寸厚，雨过牛童提满筐。
后滦水秋风词三首·其一
作者：柳贯
朝代：元

界墙洼尾砂如雪，滦河嘴头风捲空。泰和未必全盛日，几驿云州避暑宫。
后滦水秋风词三首·其三
作者：柳贯
朝代：元

山邮纳客供次舍，土屋迎寒催墐藏。砂头麻姑一寸厚，雨过牛童提满筐。
后滦水秋风词三首·其二
作者：柳贯
朝代：元

旋卷木皮斟醴酪，半笼羔帽敌风砂。丈夫射猎妇当御，水旱肥甘行处家。
商学士画云壑招提歌
作者：柳贯
朝代：元

高为巅峰下为壑，群木惨惨风欲作。浮红动翠何许似，别崦残云明佛阁。眼中疑此洛南山，咫尺便到龙门湾。暗潮已落州渚出，新月未上渔樵还。商侯胸有群玉府，借酒时时一轩露。延春阁下墨淋漓，馀情亦及沧洲趣。好山好水如高人，岂直貌敬将心亲。平生几梦奉先寺，不知猿鸟犹相嗔。君不见饮酒吟诗狂太白，曾是匡山读书客。泥涂失脚走憧憧，岁晚看云情脉脉。生今益壮业益修，未可造次思岩幽。披图渍墨歌远游，我无桓玄寒具油。
垂虹亭晚眺
作者：柳贯
朝代：元

山光自献一螺青，人立垂虹酒乍醒。两界星河涵倒景，千家楼阁载浮萍。攲樯侧柁冲风劲，密网疏罾刮浪腥。正为鲈鱼忘世味，随方吾亦具笭箵。
夜行溪谷间梅花迎路香影离离可爱
作者：柳贯
朝代：元

暝投村径绕羊肠，离立江梅似雁行。冷蕊微开初的皪，繁枝乱插更凄凉。苍烟挂树多疑梦，淡月窥林稍觉香。正为先生行役苦，故留皴玉荐奚囊。
大雪戏咏
作者：柳贯
朝代：元

霰集先惊密，云垂陡觉低。穿帷才巧入，拥砌已深迷。蟾影宵翻鹊，犀光昼骇鸡。投虚知井幕，蒙险失岩梯。九地藏膏泽，千门委璧圭。黄舆增厚载，玄武蛰幽栖。忽洒声尤急，中休气转凄。辨方惟有服，封谷不须泥。稍喜夷涂辟，多忧陷阱挤。世将还朴素，壤尽彻青黎。固欲殊廉角，于何画町畦。溟池涵上下，瀼岸渺东西。缟举仙人袂，窗明玉女闺。混沦收日脚，轩豁露坤倪。剪毳巾成氎，吹灰室覆缇。妖氛随荡析，阘茸谢搥提。劲竹犹遭挫，疏梅恰吐齐。若为散鳞甲，无已戮鲸鲵。晛日消迟见，丰年卜可稽。渔归装袯襫，儿戏象狻猊。正苦贫衣绽，那禁冻面黧。晓罂初拨醴，午椀更吹齑。几梦斟羔唱，徒闻索饭啼。掩关谁扫轨，返棹却寻溪。践迹嗔鸿爪，全生愧马蹄。莫抽梁苑思，争效汉衿题。
大雪戏咏
作者：柳贯
朝代：元
体裁：五言排律

霰集先惊密，云垂陡觉低。穿帷才巧入，拥砌已深迷。蟾影宵翻鹊，犀光昼骇鸡。投虚知井幕，蒙险失岩梯。九地藏膏泽，千门委璧圭。黄舆增厚载，玄武蛰幽栖。忽洒声尤急，中休气转凄。辨方惟有服，封谷不须泥。稍喜夷涂辟，多忧陷阱挤。世将还朴素，壤尽彻青黎。固欲殊廉角，于何画町畦。溟池涵上下，瀼岸渺东西。缟举仙人袂，窗明玉女闺。混沦收日脚，轩豁露坤倪。剪毳巾成氎，吹灰室覆缇。妖氛随荡析，阘茸谢搥提。劲竹犹遭挫，疏梅恰吐齐。若为散鳞甲，无已戮鲸鲵。晛日消迟见，丰年卜可稽。渔归装袯襫，儿戏象狻猊。正苦贫衣绽，那禁冻面黧。晓罂初拨醴，午碗更吹齑。几梦斟羔唱，徒闻索饭啼。掩关谁扫轨，返棹却寻溪。践迹嗔鸿爪，全生愧马蹄。莫抽梁苑思，争效汉衿题。
太子受册礼成赴西内朝贺退归书事
作者：柳贯
朝代：元

乐舞充庭见象箾，重瞳日月丽璇霄。双龙承检才升册，九虎开关恰御朝。内厩皆陈朱鬣马，左珰新换紫金貂。青袍最困微班忝，亲向前星挹斗杓。
奉同伯庸应奉韵送伯生博士行祠西岳因入蜀望祭河源·其一
作者：柳贯
朝代：元
体裁：七言律诗

旌旗前队一星低，燎玉熏芗岳色齐。石戴残云开便面，栈悬斜日落鄣泥。曾闻秘祝藏金虎，复道祠臣致碧鸡。圣代新仪将考贡，昆河只在大荒西。
奉同伯庸应奉韵送伯生博士行祠西岳因入蜀望祭河源·其二
作者：柳贯
朝代：元
体裁：七言律诗

马首西南太白开，祠庭佳气拂崔嵬。河边织女机丝出，雾里仙人翠盖来。鸟道山盘烧后栈，龙池堑黑劫前灰。少城万里层云色，遥送清秋使节回。
奉皇姑鲁国长公主教题所藏巨然江山行舟图
作者：柳贯
朝代：元

善画如攻诗，意到即奇警。盖其疏俊姿，笔墨无容骋。敛之缣楮间，咫尺万里景。巨然作江山，所得尽幽夐。冥深风雨重，旷朗云霞屏。秋光满帆腹，上下天一影。白鸟不尽飞，枫林有维艇。稍前牛渚矶，却后瞿塘顶。岂无乘航戒，尚想然犀炳。巨灵制坤轴，割截尔何猛。至今气淋漓，幅背出光耿。人言此非画，与幻本同境。然师岂幻者，贞胜以其静。我来览遗迹，皦若天机秉。巫闾东北长，岷蜀西南永。朱邸雪消初，春晖浮藻井。开图望神州，时节躬朝请。慨思禹功成，重喜殷邦靖。将铸岳牧金，明堂安九鼎。
奉陪侍御金源公虎丘之游阅数日乃能成诗以纪览历凡二十五韵
作者：柳贯
朝代：元
体裁：古风

阖闾藏窆处，白虎卧其丘。殉葬剑已化，金精犹上浮。秦强事穿伐，鬼功叶人谋。刳肠裂青壁，沥髓发寒流。树色不知古，蛟龙郁相樛。蜕影入深窈，铁花绣吴钩。供庖绠汲馀，千人宜浣漱。生公昔讲经，聚石石点头。至今盘石上，法云垂荫稠。宅坊何年建，凌虚出飞楼。北牖俯平楚，西轩延广畴。登临小吴会，万象一目收。韦白题诗后，物华压雕锼。胡哉幽独君，窅然遗清讴。兹山起原隰，山形如覆瓯。我疑星游空，堕地得长留。不然驾海来，六鳌为载辀。现成般舟台，不以闻思修。客过阊门西，看山几回眸。是节风日美，招携有扁舟。旋棹午景停，系篱野阴稠。行酒进熟啜，饮阑归意遒。词客思如云，尚书气横秋。吾衰落人后，技痒纪斯游。谬语尚可芟，芜秽焉能廋。
奉陪侍御金源公虎丘之游阅数日乃能成诗以纪览历凡二十五韵
作者：柳贯
朝代：元

阖闾藏窆处，白虎卧其丘。殉葬剑已化，金精犹上浮。秦强事穿伐，鬼功叶人谋。刳肠裂青壁，沥髓发寒流。树色不知古，蛟龙郁相樛。蜕影入深窈，铁花绣吴钩。供庖绠汲馀，千人宜浣漱。生公昔讲经，聚石石点头。至今盘石上，法云垂荫稠。宅坊何年建？凌虚出飞楼。北牖俯平楚，西轩延广畴。登临小吴会，万象一目收。韦白题诗后，物华压雕锼。胡哉幽独君，窅然遗清讴。兹山起原隰，山形如覆瓯。我疑星游空，堕地得长留。不然驾海来，六鳌为载辀。现成般舟台，不以闻思修。客过阊门西，看山几回眸。是节风日美，招携有扁舟。旋棹午景停，系篱野阴稠。行酒进熟啜，饮阑归意遒。词客思如云，尚书气横秋。吾衰落人后，技痒纪斯游。谬语尚可芟，芜秽焉能廋。
宗忠简公画像为公外曾孙叶深道作
作者：柳贯
朝代：元
体裁：古风

近古社稷臣，生世常不数。不能半五百，继见已超卓。炎运昔中否，兵氛缠大角。掩旆薄日黄，张弧北风恶。起公滏阳节，仗以障河朔。恳恳存赵忠，愤极涕横落。扶义亟西征，敌忾为小却。佐兴灵武功，受任留官钥。主辱臣则何，国势滋以削。回銮累十疏，言谆听殊藐。一死不贷公，百壬吁可怍。企公如列星，宵光仰昭灼。几叶外曾孙，传世《春秋》学。手图起予观，言自崇勋阁。士雅虽则休，随会尚堪作。蹙国今更非，云飞天一握。谁能挽江汉，为公洗河洛。
宗忠简公画像为公外曾孙叶深道作
作者：柳贯
朝代：元

近古社稷臣，生世常不数。不能半五百，继见已超卓。炎运昔中否，兵氛缠大角。掩旆薄日黄，张弧北风恶。起公滏阳节，仗以障河朔。恳恳存赵忠，愤极涕横落。扶义亟西征，敌忾为小却。佐兴灵武功，受任留官钥。主辱臣则何，国势滋以削。回銮累十疏，言谆听殊藐。一死不贷公，百壬吁可怍。企公如列星，宵光仰昭灼。几叶外曾孙，传世《春秋》学。手图起予观，言自崇勋阁。士雅虽则休，随会尚堪作。蹙国今更非，云飞天一握。谁能挽江汉？为公洗河洛。
寒食山居
作者：柳贯
朝代：元

岁月无情日变迁，惜春留得酒家钱。梨花小雨惊寒食，杨柳东风似去年。志士属当躬井臼，善人谁为表原田。老来抚节偏多感，何必云安有杜鹃。
寒食日出访客始见杏花归而有赋
作者：柳贯
朝代：元

京华尘土春如梦，寒食清明花事动。偶赊佔毕数日閒，似释赪肩百金重。今晨访客出城东，马上风来乱吹塕。秾桃靓李杳然空，山杏一梢红耸耸。浮晖满树岂饶春，丽色迎人太矜宠。后皇赋命几何偏，早秀迟荣徒倥偬。娇姿不并岁寒看，残香祇作篱根拥。物情如此乃自嗤，一官坐得三年冗。乌腾兔走苦相催，老矣鬓丝今种种。紫凤怜渠短褐穿，白鸥负我归心勇。故园梨雪想缤纷，月下有樽谁独捧。涓滴长令酹颗蓬，何用百家营守冢。寄声为谢歌泥中，补兀吾犹完趾踵。
尊经堂诗
作者：柳贯
朝代：元

圣人言纯如，载道行万世。贞明配日月，广大侔天地。简牍之所资，包络无巨细。上而建皇极，重睹人文丽。下以开民彝，性初均秉畀。训行宣光熙，道否隔氛曀。千人万人心，揭揭皆经谊。此息则彼消，刚柔乃殊位。进乘休复机，迪哲蹈仁智。自绝其本根，奈何取天劓。燔灭滋秦瘝，网罗兴汉利。存亡书岂知，论者常不置。济南耄言出，孔壁发神秘。百篇始昭垂，五代著成乂。鲁齐韩毛《诗》，其传迭兴废。审音以知乐，亦各徵四至。乐崩名仅存，缅想歌钟肆。礼失野可求，谁明射乡义。制氏记铿锵，后苍详数制。区区象声容，讵得作者意。赖夫《春秋》家，尚识王道贵。载事或称诬，推凡疑翼伪。田何受孔易，其全缘卜筮。杨施孟梁徒，别出踵焦费。挟书律始除，六籍岂俱逝。伤哉居下流，众恶所奔萃。驾言拾灰残，我道犹未坠。乘之以颛门，中复縻谶纬。党同护朽竹，攻弱击枯骴。文字日荄滋，编策亦鳞比。孟荀与杨韩，先后参舆卫。择精语益详，炳炳诏来裔。一籥节众音，八风无滥吹。方张乃遂翕，已矣更五季。大明升殿郊，荧奎属炎彗。舂陵南标正，陕洛黄离继。经世偶潜虚，象图合而异。举隅岂无反，仅若小星暳。肫肫紫阳翁，敷贲了群视。在时张吕间，建学特超诣。一鼓行无旁，八区同教肄。矧兹龙德中，美化纯渐被。家书动盈屋，人事各康济。恭惟罔极恩，圣哲布嘉惠。经尊道则尊，有合严庋寘。覆之以堂庭，牖户亦崇邃。古史洎今诠，珠骈而玉缀。高名以经揭，酌原知水味。譬如登乔岳，冈阜左右睇。草木流华滋，烟云撤纤翳。观生老其间，面背俱盎睟。岂惟一身谋，直作数世计。是家离石宗，遭乱藁城寄。劬书自玉峰，菑播实深穊。子孙刈其熟，穰穰收秉穗。后来及门士，妙合若龟契。尊闻行所知，况复躬自致。过逢诧师资，忍负筑场志。我愿安氏堂，广作天下治。矜式表国都，弦歌行党术。蓄诚以端蒙，达生以知类。惇典叙彝伦，三郊而五禘。与世开隆平，吾经固无累。自微可之显，道岂不在器。世间有形物，展转资弊弊。游谈亦何根，阁束祇自弃。是将比镇宝，前人所数遗。手泽尚鲜新，一展一流涕。昼诵夕思之，上帝俨临涖。作诗谂苏子，孙曾戒无替。
居庸关
作者：柳贯
朝代：元
体裁：古风

居庸朔方塞，始入两崖张。行行转石角，细路萦涧冈。层壑倒天影，半林漏晨光。崎嵚里四十，所历万羊肠。千辕络前后，两轨通中央。谷开稍㝏旷，在险获康庄。岂惟遂生聚，列廛参雁行。微流或矶硙，架广亦僧坊。我生山水窟，爱此不能忘。是日新雨歇，浮岚乱沾裳。水声与石�，风飘韵清商。局辔不知高，浮云翼超骧。考牒曩有闻，经途今始详。缅惟古塞北，八州犹汉疆。控扼识形势，会同知乐康。属兹景运开，六服连绥荒。两京备巡幸，离宫岌相望。守岳特考制，如初匪求祥。式瞻龙德中，足徵王业昌。请继王会图，勿赓祈招章。
岁暮杂言二首
作者：柳贯
朝代：元

中年鞍马间，所历万里途。髀肉亦既消，梦惊还一呼。读史窥古人，恨时不能俱。宁知远游躅，足蹑双飞凫。漠北松亭塞，燕南督亢图。居今采奇迹，未觉吾行迂。岁晚重思之，天高明月孤。里中三四友，论交尝莫逆。自我远行迈，廿载成乖隔。今归仅有存，生理各崩迫。经时不一晤，寐想犹如昔。闭门风霰中，何以永今夕。不见万松根，濈濈养灵魄。吾宁独多寿，持遗同怀客。
岁暮杂言二首·其一
作者：柳贯
朝代：元

中年鞍马间，所历万里途。髀肉亦既消，梦惊还一呼。读史窥古人，恨时不能俱。宁知远游躅，足蹑双飞凫。漠北松亭塞，燕南督亢图。居今采奇迹，未觉吾行迂。岁晚重思之，天高明月孤。
岁暮杂言二首·其二
作者：柳贯
朝代：元

里中三四友，论交尝莫逆。自我远行迈，廿载成乖隔。今归仅有存，生理各崩迫。经时不一晤，寐想犹如昔。闭门风霰中，何以永今夕。不见万松根，濈濈养灵魄。吾宁独多寿，持遗同怀客。
度居庸关作
作者：柳贯
朝代：元
体裁：古风

居庸朔方塞，始入两崖张。行行转石角，细路萦涧冈。层壑倒天影，半林漏晨光。崎嵚里四十，所历万羊肠。千辕络前后，两轨通中央。谷开稍夷旷，在险获康庄。岂惟遂生聚，列廛参雁行。微流或矶硙，架广亦僧坊。我生山水窟，爱此不能忘。是日新雨歇，浮岚沾衣裳。水声与石�，风飘韵清商。局辔不知高，浮云翼超骧。考牒曩有闻，经途今始详。缅惟古塞北，八州犹汉疆。控扼识形势，会同知乐康。属兹景运开，六服连绥荒。两京备巡幸，离宫岌相望。守岳特考制，如初非求祥。式瞻龙德中，足徵王业昌。请继王会图，勿赓祈招章。
拟古次吴彦辉编修见寄韵
作者：柳贯
朝代：元
体裁：古风

昨夕芳兰英，今晨寒露莽。凡物荣悴之，所慎在交友。燕燕参差飞，尚自求其偶。何况万里心，仅若风中柳。服君无流黄，贻我有佩玖。感叹临长河，何山近牛首。驱驰苟可及，赢囊具我糗。但恐川途脩，所期非所有。
故相东平忠献王挽歌词
作者：柳贯
朝代：元

龙尾乘参会，麒麟踵画图。记功宜显显，论世匪区区。肇敏公维似，明徵圣有谟。陟庸才秉轴，运化亟旋枢。物已归坯冶，人将就楷模。开诚登众正，献可破群谀。夫里同耕凿，民仪异唯俞。景钟陈备乐，浮鼓节投壶。尹德汤能协，尧勋益载都。方期扶日毂，必使丽天衢。大角兵端起，清宫祸变殊。霜筼飘荏菽，风干落椅梧。影射无鲛鳄，磨牙甚豹貙。凄凉朱鹭曲，狼藉玉麟符。立事思常武，成书恨亳姑。攀髯应共载，升屋竟谁呼。厚地难藏烈，凝阴为蓄痡。血留衣上碧，含失口中珠。遘闵遗多难，摧凶激万夫。羲娥还丽景，彗孛埽夷途。狂孽凭三窟，神威覆五湖。不烦公府牍，终见藁街诛。浊散阳明胜，精垂晦魄苏。君门重肃穆，贤路岂荒芜。殉死身宁赎，观兵眼未枯。春秋如有作，盗贼敢称孤。灞上仍坚壁，骊山罢论徒。董狐千载后，丹笔讵应无。
文子方寓直翰林数日即以使往云南典选诗用识别
作者：柳贯
朝代：元

圣人御世具，黜陟用明幽。恒持万里见，若与一室谋。滇池徼西南，疆理亦中州。皇明所照烛，犷强悉恬柔。缅怀国利器，爵禄乃戈矛。稍乖铨鉴宗，将贻茧丝忧。况提天官书，往即外府筹。考择命词臣，得无慎其由。翰林文夫子，见谓能言流。受词别知友，大斗釂不酬。襆被辞夜直，出门戒晨驺。选林古所难，此事若冥搜。岂无甲乙簿，珠砾同一收。施施处士议，劳劳城者讴。太史制褒贬，在子用春秋。将令周道正，皇恤楚人咻。循吏果再见，斯民庶其瘳。得结数十辈，参错置边陬。上以昭王度，下以振儒猷。吾徒分阸远，被服在林丘。
旦发渔浦夕宿大浪滩上
作者：柳贯
朝代：元

张帆得顺风，飞鸿与争疾。后浪蹙亦舒，前山过如失。桐江转数湾，上濑未入日。篙工享安便，坐稳头屡栉。人生倚造物，理微难究诘。处顺安可常，离忧讵能必。白鸥知此情，故向波间没。
晓发龙门次独石赋呈杨廷镇脩撰
作者：柳贯
朝代：元
体裁：古风

日日思南归，乃逆北风去。北风不贷客，吹雪作寒冱。明当发龙门，一昔屡惊怖。男儿事结束，辛苦在岐路。奉命有程期，邅回岂我据。沙平占斗行，野断蹴冰渡。重貂袭裘帽，矫矫若纨素。据鞍肌骨痛，劲气肠内注。口鼻一吸嘘，喷噀须上露。露泫巳成澌，虬张本非怒。瞻前独石近，投馆薪火具。联镳有佳友，执盏起相语。我实孱懦姿，踰五已斜暮。隩居尚少欣，远役宜多惧。明廷集鹓鸾，燕雀一二数。曷不捐半菽，啄□随所慕。置危而易安，正以縻爵故。先庐趣西陬，亦有返耕处。吾闻知几士，颜子其殆庶。翩翩不远复，绰绰有馀裕。赠君白云篇，还我归田赋。
晚泊贵溪游象山昭真观
作者：柳贯
朝代：元

舟行弋阳道，山石多异状。嵌空露钟窾，屹立俨圭鬯。沿洄百数里，璆铁森相向。最奇象岩下，仙馆占丹嶂。舍棹遵微行，松篁插云上。开门看青壁，左右挟高闶。飞雨洒面来，轻飙入檐飏。道人出迎客，牖户坐南向。延登升仙台，境肃神滋王。不知日车侧，但觉天宇旷。我生名山游，正费屐几两。采真喜初遇，恋胜期屡访。布帆催夕举，未敢恨飘荡。水深彭蠡湖，两眸更东望。
晚渡扬子江未至甘露寺城下潮退阁舟风雨竟夕
作者：柳贯
朝代：元

鼓枻凌涛江，江光晚来薄。相望铁瓮城，正值沙水落。滩长洲渚出，月黑风雨作。攲眠听春浪，梦枕生新愕。起吟不成魇，但怯体中恶。金焦两浮萍，天堑何限著。意令制溟渤，帖帖就疏瀹。奈何潮汐舟，咫尺恨前却。方冬百泉缩，潦净海为壑。乘流俟满魄，明夕异今昨。快呼北府酒，煖客慰离索。庶因行路难，幸识还山乐。
晨度居庸至南关门
作者：柳贯
朝代：元

云梯忽断山嵏平，霁雾初褰林岭明。两都扼喉南北镇，九州通道东西行。矗崖巨石擎佛屋，壁门遗筑开军城。当时苦诧天下险，一卒前临强万兵。
望会稽山
作者：柳贯
朝代：元

城东鉴湖道，水光翻夕鸥。云破青靃靡，稽峰芝掌浮。悠然动予瞩，玉女开明眸。固知穴可探，却恐书难求。蒲莲浩如海，微风挟轻舟。前山与后岭，导从森幢旒。谁张北斗旗，渐进东瀛洲。桂枝傥堪折，衰白愧重游。
望李陵台
作者：柳贯
朝代：元

平沙北流水，青山在其上。李陵思乡台，驻马一西向。草根含馀凄，峰尖入寒望。俚言虽莫稽，陈迹尚可访。想其深入初，步卒亦材壮。手张天子威，气夺名王帐。覆车陷囚虏，此志乃大妄。一为情爱牵，皇恤身名丧。缕缕中郎书，挽使同跌踼。安知臣节恭，之死不易谅。河梁执别处，出语谩惆怅。家声故燀赫，三世汉飞将。兵法有死生，人运迭休旺。忠回在信史，岂没功罪状。马迁当腐刑，强欲雪其谤。土思岂能无，层云塞亭障。千年麒麟图，吾将执玄鬯。
李老谷闻子规
作者：柳贯
朝代：元

老杜闻子规，近在东西川。犹云感时物，收泪写幽悁。今我行塞徼，子规相后先。时夏云景晦，鸟呼摇空烟。响入树窅窅，啼垂血溅溅。想知岐路难，不惜躯命全。千声复万声，唤我归言遄。苟非木石心，岂免肠内煎。江南丛薄间，有花名杜鹃。开时是鸟至，相戒治春田。不归如江水，负此今五年。风土孰云异，物情要有迁。寄巢勿浪出，祝尔还自怜。严程趣行迈，且复挥吾鞭。
松雪老人临王晋卿烟江叠嶂图歌
作者：柳贯
朝代：元

君不见帝婿王家宝绘堂，山川发墨开洪荒。重江叠嶂诗作画，东坡留题云锦光。又不见后身松雪斋中叟，伸纸临摹笔锋走。楼台缥缈出林坳，芦苇萧骚藏泽薮。白云飞不尽青冥，百丈牵江入樊口。墨花照几射我眸，我为搴芳歌远游。胸中是物有元气，世上何所无沧洲。我疑此叟犹未化，瞬息御气行九州。五山四溟一觞豆，琐细弗遗囊楮收。故能援毫发天藻，不与俗工争丑好。楚山云归楚水流，万里秋光如电扫。拈来关董散花禅，别出曹刘斲轮巧。披图我作如是观，毛颖陶泓共闻道。呜呼相马亦相人，驽骀岂得同翔麟。舍夫毛骨论形似，如此鉴赏焉能真。后来有问延祐脚，意索举似吾方歅。
梁溪谣赠盛高霞道士
作者：柳贯
朝代：元
体裁：乐府曲辞

梁溪一片月，摇荡绿萝烟。玉女采珠回，驾龙耕璧田。春去竹花实，岁深芝草骈。凤凰招不下，迟景惜留连。却望白云峤，明星正当天。云中青童君，招麾使之前。谓言宝诀书，列在瑶台编。蚩尤守扃钥，一閟三千年。至今海岳间，光气常蜿蜒。茅龙亦解飞，金匮岂徒坚。引手探元策，得之可登仙。首路向恒碣，西窥临岳莲。天坛见日出，皓鹤共蹁跹。行攀飞狐塞，回薄扶桑渊。沧溟挹不满，石廪小如拳。还寻屏风叠，鼓枻陵中川。调笑呼陆羽，濯缨第二泉。但闻丹齐成，不见朱颜迁。显露荐承液，雄虹为采旃。上下入景中，窅然观化先。何必肩洪崖，遂将侪偓佺。宁能独不死，为我启真筌。大还容草创，小劫度沈绵。桂枝倘堪结，迟赠远游篇。
次伯长待制韵送王继学修撰马伯庸应奉扈从上京二首
作者：柳贯
朝代：元

仗前挏酒进琼脂，翠络金钩向马垂。少宰毡庐初张事，从官鱼笏正书思。三辰上应旂斿象，六乐中陈鼓吹词。供奉逍遥承御宿，故应燕许擅同时。山围黑谷翠漫漫，独许词臣息马看。跸道云开朝采正，蹛林风定雪华乾。赋成特赐麒麟罽，宴出初擎码碯盘。岁岁八州人望幸，钩陈旗尾认朱竿。
次伯长待制韵送王继学修撰马伯庸应奉扈从上京二首·其一
作者：柳贯
朝代：元

仗前挏酒进琼脂，翠络金钩向马垂。少宰毡庐初张事，从官鱼笏正书思。三辰上应旂斿象，六乐中陈鼓吹词。供奉逍遥承御宿，故应燕许擅同时。
次伯长待制韵送王继学修撰马伯庸应奉扈从上京二首·其二
作者：柳贯
朝代：元

山围黑谷翠漫漫，独许词臣息马看。跸道云开朝采正，蹛林风定雪华乾。赋成特赐麒麟罽，宴出初擎码碯盘。岁岁八州人望幸，钩陈旗尾认朱竿。
次韵伯庸待制上京寓直书事四首因以为寄
作者：柳贯
朝代：元

举头凉影动明河，问信仙人八月槎。斗下孤光悬太白，云间长御挟纤阿。《霓裳》催按新声遍，凤藻需承曲宴多。一代词华归篆刻，龙文还欲映雕戈。松翣新裁似鹤翎，手中云影落深青。宫花忽动红千帐，禁柳齐分绿半棂。金掌擎秋调玉屑，铜浑窥夜约银钉。不知太史朝来奏，东壁光联第几星。乌桓落日稍沈西，南极青山女堞低。马谷夏泉经雨涨，龙堆秋草拂云齐。一函祠检将升玉，万里丸封不用泥。儤直夜凉谈往事，乘车犹欲避鸡栖。杯面春风滟滟波，醉来难觅百东坡。宁无天上支机石，信有人间采玉河。霜驿旧图开党项，雪毫新兴写伽陀。聚星更比荀陈盛，月照金銮夜若何。
次韵伯庸待制上京寓直书事四首因以为寄·其一
作者：柳贯
朝代：元

举头凉影动明河，问信仙人八月槎。斗下孤光悬太白，云间长御挟纤阿。《霓裳》催按新声遍，凤藻需承曲宴多。一代词华归篆刻，龙文还欲映雕戈。
次韵伯庸待制上京寓直书事四首因以为寄·其三
作者：柳贯
朝代：元

乌桓落日稍沈西，南极青山女堞低。马谷夏泉经雨涨，龙堆秋草拂云齐。一函祠检将升玉，万里丸封不用泥。儤直夜凉谈往事，乘车犹欲避鸡栖。
次韵伯庸待制上京寓直书事四首因以为寄·其二
作者：柳贯
朝代：元

松翣新裁似鹤翎，手中云影落深青。宫花忽动红千帐，禁柳齐分绿半棂。金掌擎秋调玉屑，铜浑窥夜约银钉。不知太史朝来奏，东壁光联第几星。
次韵伯庸待制上京寓直书事四首因以为寄·其四
作者：柳贯
朝代：元

杯面春风滟滟波，醉来难觅百东坡。宁无天上支机石，信有人间采玉河。霜驿旧图开党项，雪毫新兴写伽陀。聚星更比荀陈盛，月照金銮夜若何。
次韵伯庸待制上京寓直书事因以为寄
作者：柳贯
朝代：元

举头凉影动明河，问讯仙人八月槎。
斗下孤光悬太白，云间长御挟纤阿。
《霓裳》催按新声遍，凤诏需承曲宴多。
一代词华归篆刻，龙文还欲映琱戈。
次韵伯庸待制上京寓直书事因以为寄
作者：柳贯
朝代：元

乌桓落日稍沉西，南极青山女堞低。
马谷夏泉经雨涨，龙堆秋草拂云齐。
一函祠检将升玉，万里丸封不用泥。
儤直夜凉谈往事，乘车犹欲避鸡栖。
次韵伯庸待制上京寓直书事因以为寄
作者：柳贯
朝代：元

松翣新裁似鹤翎，手中云影落深青。
宫花忽动红千帐，禁柳齐分绿半棂。
金掌擎秋调玉屑，铜浑窥夜约银钉。
不知太史朝来奏，东壁光联第几星？
次韵伯庸无题四首
作者：柳贯
朝代：元

贝叶东来不隔江，青瑶刻作宝华幢。龙翰别致三千匹，翠羽生输四十双。天上神闲雷下斧，人间客醉月萦窗。崧南半截云虹色，宜著韩家小石淙。珠斗阑干动夜光，霏霏神雨酒痕香。故时徒服多为赭，今日祠衣独尚黄。梁苑且延能赋客，汉廷安用戏车郎。琴中莫置拘幽恨，圣德宣昭到越裳。欲觅麻姑看海潮，径从织女问河桥。蓍茎宿露龟方息，竹实垂云凤已遥。白璧何资三寸舌，黄金偏恋十围腰。新来代地闻歌曲，尽擪秦声入管箫。黄鹄将骞两翅垂，跂行几许似蛇医。栖迟社首修封日，太息甘泉献赋时。风籁萧萧听渐起，星弧历历看初移。尘埃渴肺今年甚，绝想仙盘露一卮。
次韵伯庸无题四首·其一
作者：柳贯
朝代：元

贝叶东来不隔江，青瑶刻作宝华幢。龙翰别致三千匹，翠羽生输四十双。天上神闲雷下斧，人间客醉月萦窗。崧南半截云虹色，宜著韩家小石淙。
次韵伯庸无题四首·其三
作者：柳贯
朝代：元

欲觅麻姑看海潮，径从织女问河桥。蓍茎宿露龟方息，竹实垂云凤已遥。白璧何资三寸舌，黄金偏恋十围腰。新来代地闻歌曲，尽擪秦声入管箫。
次韵伯庸无题四首·其二
作者：柳贯
朝代：元

珠斗阑干动夜光，霏霏神雨酒痕香。故时徒服多为赭，今日祠衣独尚黄。梁苑且延能赋客，汉廷安用戏车郎。琴中莫置拘幽恨，圣德宣昭到越裳。
次韵伯庸无题四首·其四
作者：柳贯
朝代：元

黄鹄将骞两翅垂，跂行几许似蛇医。栖迟社首修封日，太息甘泉献赋时。风籁萧萧听渐起，星弧历历看初移。尘埃渴肺今年甚，绝想仙盘露一卮。
次韵奉答德机冬日见寄
作者：柳贯
朝代：元

雪满千山云满溪，半竿寒日稍平西。东风不为年芳地，错莫江梅吐未齐。
次韵答乡友吴立夫见寄之作感别怀归情在其中矣
作者：柳贯
朝代：元

宇宙方来事，江湖独往人。扶摇遗短翮，濡沫到穷鳞。误作轩裳梦，终惭稻锦身。迹虽侔燥湿，学岂混疵醇。局步逢多踬，虚怀待一振。屈伸乘卦气，消息候天均。喜际三雍启，还依六籍亲。马鞯从幸日，萤案洁餐辰。滕口虞官谤，稽谋信卜陈。践更非显陟，迁秩遂为真。清庙方惇礼，容台忝末尘。卑卑论燕雀，宪宪望麒麟。缅想《閒居赋》，犹存弟子绅。国乡谁尚友？舆皂或称臣。飞翰因来客，分光肯照邻。之人刍有束，何物稼盈囷。矍圃初登射，骊山适罢巡。玉全遭刖足，渊静得藏珍。接席连芳昼，看花惜好春。言筌开窈窈，理窟至驯驯。蓄思文俱锐，修名实与宾。逝将熙孔业，由此乐颜仁。淹泊思同社，羁孤若异伦。宜休宁俟斥，渐老最忧贫。夙愿惟耕钓，浮荣谢鼎茵。灭行无听漏，观涉即知津。狐首求吾正，《螽斯》咏尔诜。枌榆应不改，萝茑重相因。惜远挼青菊，期归睇绿蘋。题诗缄恨去，离绪极纷纶。
次韵鲁参政观潮
作者：柳贯
朝代：元

怒涛卷雪过樟亭，人立西风酒旆青。日毂行天沦左界，地机激水出东溟。倒排山岳穷千变，阖辟云雷竦百灵。望海楼头追胜赏，坐中宾客弁如星。
次韵鲁参政观潮
作者：柳贯
朝代：元

怒潮卷雪过樟亭，人立西风酒旆青。
日毂行天沦左界，地机激水出东溟。
倒排山岳穷千变，阖辟云雷竦百灵。
望海楼头追胜赏，坐中宾客弁如星。
水际见早梅·其一
作者：柳贯
朝代：元
体裁：七言律诗

苦为江梅欠好歌，更愁琢句损天和。少留枯蘖何妨丑，添著疏花果厌多。折得故分春色在，吹残将奈角声何。情知不是尘中物，月地云阶合重过。
水际见早梅·其二
作者：柳贯
朝代：元
体裁：七言律诗

斩新花发看垂垂，作意东皇许探支。见惯谁将欺朔雪，放迟吾自惜南枝。小桥流水香微度，澹月清霜影乱随。头白逢春狂未减，兴来落笔又成诗。
洪州歌·其一
作者：柳贯
朝代：元
体裁：乐府曲辞

豫章城西江上舟，船翁夹柁起红楼。官盐法茗有饶之，市利商功无算筹。
洪州歌·其七
作者：柳贯
朝代：元
体裁：乐府曲辞

秋屏阁上看西山，每到须拚薄暮还。岂有珠玑资簸弄，祗教尘土羡萧閒。
洪州歌·其三
作者：柳贯
朝代：元
体裁：乐府曲辞

厌原山上云封顶，谷鹿洲前水作文。老向江城收物色，洪崖仙子旧知闻。
洪州歌·其九
作者：柳贯
朝代：元
体裁：乐府曲辞

诸使官名小字题，石幢今在驿垣西。当时得托大手笔，岐阳十鼓与之齐。
洪州歌·其五
作者：柳贯
朝代：元
体裁：乐府曲辞

东湖水满葑云开，掠取烟光雨色来。未放官繇兴畚插，且从鱼乐占池台。
洪州歌·其八
作者：柳贯
朝代：元
体裁：乐府曲辞

蒌蒿鲜滑胜鸡酥，满尺河豚玉作肤。漫说江乡美庖传，几曾风味似莼鲈。
洪州歌·其六
作者：柳贯
朝代：元
体裁：乐府曲辞

相国临边节制高，春城小队簇旗旄。日开南粤无拒命，翡翠生犀数贡毛。
洪州歌·其十
作者：柳贯
朝代：元
体裁：乐府曲辞

圃塍新雨得春多，几个閒人载酒过。夹径余沙编作障，悬根翠柏种成窠。
洪州歌·其十一
作者：柳贯
朝代：元
体裁：乐府曲辞

女儿头戴角冠欹，㔩叶垂垂亸鬓齐。十里来城肩担重，新晴菜把贱如泥。
洪州歌·其十三
作者：柳贯
朝代：元
体裁：乐府曲辞

中男十五学棹讴，大男前年能竞舟。办作神筵赛寒食，并将犀炬照潜虬。
洪州歌·其四
作者：柳贯
朝代：元
体裁：乐府曲辞

腾腾宝气贯天中，一剑西飞一剑东。化作城南销蛟柱，人言下有支祈宫。
洪州歌六首
作者：柳贯
朝代：元

豫章城西江上舟，船翁夹柁起红楼。官盐法名有饶乏，市利商功无算筹。旧坊马龁误惊眠，新水鱼来听卖鲜。诧说閒曹无一事，閤前小吏送餐钱。东湖水满葑云开，掠取烟光雨色来。未放官繇兴畚锸，且从鱼乐占池台。蒌蒿鲜滑胜鸡苏，满尺河豚玉作肤。漫说江乡美庖传，几曾风味似莼鲈。女儿头戴角冠攲，匌叶垂垂亸鬓齐。十里来城肩担重，新晴菜把贱如泥。旧闻双井团茶美，近爱麻姑乳酒香。不到洪都领佳绝，吟诗真负九回肠。
洪州歌六首·其一
作者：柳贯
朝代：元

豫章城西江上舟，船翁夹柁起红楼。官盐法名有饶乏，市利商功无算筹。
洪州歌六首·其三
作者：柳贯
朝代：元

东湖水满葑云开，掠取烟光雨色来。未放官繇兴畚锸，且从鱼乐占池台。
洪州歌六首·其二
作者：柳贯
朝代：元
体裁：乐府曲辞

旧坊马龁误惊眠，新水鱼来听卖鲜。诧说閒曹无一事，閤前小吏送餐钱。
洪州歌六首·其五
作者：柳贯
朝代：元

女儿头戴角冠攲，匌叶垂垂亸鬓齐。十里来城肩担重，新晴菜把贱如泥。
洪州歌六首·其六
作者：柳贯
朝代：元
体裁：乐府曲辞

旧闻双井团茶美，近爱麻姑乳酒香。不到洪都领佳绝，吟诗真负九回肠。
洪州歌六首·其四
作者：柳贯
朝代：元

蒌蒿鲜滑胜鸡苏，满尺河豚玉作肤。漫说江乡美庖传，几曾风味似莼鲈。
浦阳十咏 其一 仙华岩雪
作者：柳贯
朝代：元

冰柱浮空晓色蒙，海波摇动玉玲珑。九清内景游纷外，五岳真形太素中。微月升坛初映鹤，长云连野不惊鸿。仙姬宴坐瑶池上，催捧蟠桃献木公。
浦阳十咏 其七 南江夕照
作者：柳贯
朝代：元

千峰不尽夕阳孤，敛翠浮丹入画图。塔庙傍连山影直，石梁中亘水痕枯。白鱼在汕将踰尺，红稻登场稍似珠。玉露金风秋最爽，跳身何用市间壶。
浦阳十咏 其三 龙峰孤塔
作者：柳贯
朝代：元

两环日月似飞梭，鳌背棱棱窣堵波。朱鸟前头森赑屃，苍龙左角见嵯峨。玉函舍利朝光现，珠斗阑干午影过。浩劫浮云开万象，宝华杂遝散芬陀。
浦阳十咏 其九 深祃江源
作者：柳贯
朝代：元

滥觞初不满瓶盆，百谷浑浑一壑吞。自此安流输渤澥，放渠高浪蹴昆崙。出山未适帆樯便，竭泽毋庸罔罟繁。谢客题诗曾宿处，孤云落日是何村。
浦阳十咏 其二 白石湫云
作者：柳贯
朝代：元

白石灵山望赞皇，湫潭此复见苍苍。飘扬直欲陵三际，肤寸犹能雨八荒。空外金精悬太白，泉中虬彩化长黄。传芭奏罢《神弦曲》，松盖成阴泽气凉。
浦阳十咏 其五 月泉春诵
作者：柳贯
朝代：元

有盈有泚即寒泉，犹隔芦峰道里千。岳麓云深藏策处，匡山人老读书年。松楠叠影青浮几，华树生香晚入筵。稽首堂中两夫子，六经言远视如天。
浦阳十咏 其八 东岭秋阴
作者：柳贯
朝代：元

半里官桥出市阛，一团秋色破孱颜。云开浩荡初疑曙，日出苍凉不见山。断雁残鸿飞杳杳，绿芜红叶映斑斑。去年菊蕊今年发，拾得篱边句子还。
浦阳十咏 其六 潮溪夜渔
作者：柳贯
朝代：元

溪水添流到石矼，小家残户占渔商。蛟龙未解乘云气，鱼鳖安能避泽梁。两岸栎林藏曲折，一篝松火照微茫。淮夷固有蠙珠颗，往往钩深得夜光。
浦阳十咏 其十 昭灵仙迹
作者：柳贯
朝代：元

芝掌中开颢气青，云軿双驾凤皇翎。因山不启轩辕鼎，化石犹联婺女星。磴道芳春琪树长，岩扉清昼碧华零。真仙帝遣司风雨，唤起渊龙听指令。
浦阳十咏 其四 宝掌冷泉
作者：柳贯
朝代：元

一勺曹溪未是甘，刺山容易出飞泉。消融太古岷峨雪，澄映中秋沆瀣天。挂树青猿窥洗钵，眠沙白鹿伴安禅。岩龛无缝身如石，逆数高僧入定年。
浦阳十咏·仙华岩雪
作者：柳贯
朝代：元

冰柱浮空晓色蒙，海波摇动玉玲珑。九清内景游纷外，五岳真形太素中。微月升坛初映鹤，长云连野不惊鸿。仙姬宴坐瑶池上，催捧蟠桃献木公。白石灵山望赞皇，湫潭此复见苍苍。飘扬直欲陵三际，肤寸犹能雨八荒。空外金精悬太白，泉中虬彩化长黄。传芭奏罢《神弦曲》，松盖成阴泽气凉。两环日月似飞梭，鳌背棱棱窣堵波。朱鸟前头森赑屃，苍龙左角见嵯峨。玉函舍利朝光现，珠斗阑干午影过。浩劫浮云开万象，宝华杂遝散芬陀。一勺曹溪未是甘，刺山容易出飞泉。消融太古岷峨雪，澄映中秋沆瀣天。挂树青猿窥洗钵，眠沙白鹿伴安禅。岩龛无缝身如石，逆数高僧入定年。有盈有泚即寒泉，犹隔芦峰道里千。岳麓云深藏策处，匡山人老读书年。松楠叠影青浮几，华树生香晚入筵。稽首堂中两夫子，六经言远视如天。溪水添流到石矼，小家残户占渔商。蛟龙未解乘云气，鱼鳖安能避泽梁。两岸栎林藏曲折，一篝松火照微茫。淮夷固有蠙珠颗，往往钩深得夜光。千峰不尽夕阳孤，敛翠浮丹入画图。塔庙傍连山影直，石梁中亘水痕枯。白鱼在汕将踰尺，红稻登场稍似珠。玉露金风秋最爽，跳身何用市间壶。半里官桥出市阛，一团秋色破孱颜。云开浩荡初疑曙，日出苍凉不见山。断雁残鸿飞杳杳，绿芜红叶映斑斑。去年菊蕊今年发，拾得篱边句子还。滥觞初不满瓶盆，百谷浑浑一壑吞。自此安流输渤澥，放渠高浪蹴昆崙。出山未适帆樯便，竭泽毋庸罔罟繁。谢客题诗曾宿处，孤云落日是何村。芝掌中开颢气青，云軿双驾凤皇翎。因山不启轩辕鼎，化石犹联婺女星。磴道芳春琪树长，岩扉清昼碧华零。真仙帝遣司风雨，唤起渊龙听指令。
渡河宿麻子港口
作者：柳贯
朝代：元

青山彭蠡尾，湖水始生岸。一舸破微澜，风帆用其半。乱流二百里，午发至未旰。苍茫洲景中，明灭津烟畔。数家小聚落，渔灶倚滩爨。旧闻萑苻间，弱肉饱强悍。时平道路清，跋涉得无患。岂非年谷丰，礼义能服叛。严严主湖神，牲酒满杯案。乞灵我岂敢，云黑樯乌散。橹师促转柁，轧轧鸣鹅鹳。前瞻麻子洲，波面明星烂。新别重有怀，县情如此粲。
游五泄山四首
作者：柳贯
朝代：元

神斧谁初凿涧磻，拓开地险出天悭。湫潭隐奥龙非畜，木石阴森鬼所寰。劫火尘空遗井臼，枯禅骨冷堕榛菅。如何大法临标季，不放摩尼照此山。中岩不与乱峰群，翠气横飘截瘴氛。龙象凄凉如欲泣，马驹蹴踏竟无闻。浓岚散落崖间雨，泄水流来石上云。人说早年呼蜥蜴，投符起蛰有灵文。青天吹堕玉芙蓉，日出烟开彩翠重。婺女名山今入越，泐潭弟子别为宗。于何胜境偏多阻，如此衰年始一逢。照影龙泓余种种，欲从老衲借枝筇。横彴才通一径修，方山涌翠似腾虬。五湫地压三州胜，八十僧从七客游。赤日行空垂倒景，青天坼罅拔飞流。大烹惭负诗人腹，赖有梅花肯障羞。
游五泄山四首·其一
作者：柳贯
朝代：元

神斧谁初凿涧磻，拓开地险出天悭。湫潭隐奥龙非畜，木石阴森鬼所寰。劫火尘空遗井臼，枯禅骨冷堕榛菅。如何大法临标季，不放摩尼照此山。
游五泄山四首·其三
作者：柳贯
朝代：元

青天吹堕玉芙蓉，日出烟开彩翠重。婺女名山今入越，泐潭弟子别为宗。于何胜境偏多阻，如此衰年始一逢。照影龙泓余种种，欲从老衲借枝筇。
游五泄山四首·其二
作者：柳贯
朝代：元

中岩不与乱峰群，翠气横飘截瘴氛。龙象凄凉如欲泣，马驹蹴踏竟无闻。浓岚散落崖间雨，泄水流来石上云。人说早年呼蜥蜴，投符起蛰有灵文。
游五泄山四首·其四
作者：柳贯
朝代：元

横彴才通一径修，方山涌翠似腾虬。五湫地压三州胜，八十僧从七客游。赤日行空垂倒景，青天坼罅拔飞流。大烹惭负诗人腹，赖有梅花肯障羞。
滦水秋风词三首
作者：柳贯
朝代：元

朔方窦宪留屯处，上郡蒙恬统治年。今日随龙看云气，八荒同宇正熙然。朵楼清晓常祠罢，吾殿新秋曲宴回。御帛功由寒女出，分颁恩自九天来。西风初吹白海水，落日正见黑山云。旃庐小泊成部署，沙马野驼连数群。
滦水秋风词三首·其一
作者：柳贯
朝代：元

朔方窦宪留屯处，上郡蒙恬统治年。今日随龙看云气，八荒同宇正熙然。
滦水秋风词三首·其三
作者：柳贯
朝代：元

西风初吹白海水，落日正见黑山云。旃庐小泊成部署，沙马野驼连数群。
滦水秋风词三首·其二
作者：柳贯
朝代：元

朵楼清晓常祠罢，吾殿新秋曲宴回。御帛功由寒女出，分颁恩自九天来。
漫题斋壁
作者：柳贯
朝代：元

牧马新来秣地椒，街头挏酒玉倾瓢。羲和白日经天近，敕勒阴山度幕遥。雨过忽然思御裌，风清聊复快凌歊。他年续作滦阳梦，万里排云溯泬寥。
登徐州城上黄楼北望河流作
作者：柳贯
朝代：元

高楼背水压奔冲，影动云虹落水中。土色从黄宜制胜，河声触险听分洪。却思沈璧千年日，欲问乘槎八月风。汴泗交流平似席，南行北播本同功。
睡馀偶题二首
作者：柳贯
朝代：元

此世何多幸，予生厚自怜。简书方厉禁，裘葛屡催年。正是稊能熟，其如橘不迁。摧藏南郭隐，放浪北窗眠。惜此珊瑚玦，栖之薜荔床。青山围坐密，白日放歌长。客久违朝籍，人谁问夕郎。驾车容一驷，何必更留良。
睡馀偶题二首·其一
作者：柳贯
朝代：元

此世何多幸，予生厚自怜。简书方厉禁，裘葛屡催年。正是稊能熟，其如橘不迁。摧藏南郭隐，放浪北窗眠。
睡馀偶题二首·其二
作者：柳贯
朝代：元

惜此珊瑚玦，栖之薜荔床。青山围坐密，白日放歌长。客久违朝籍，人谁问夕郎。驾车容一驷，何必更留良。
立春日陪左平章饮散怀旧偶题
作者：柳贯
朝代：元

江上迎春春日稀，跨鞍真似早朝归。饮釐梦惜红螺小，沾赐心惊綵燕飞。沐罢为谁惭镜镊，宴回容我从旌旗。东风若也勤披拂，莫遣寒梅一点飞。
端午日泊舟信州城下陈行之推官袁仲野知事携酒馔劳予于挹翠亭上
作者：柳贯
朝代：元

信州城南江水流，故人惜别暂维舟。节中偶病不成饮，客里逢欢却是愁。地迮那容《胡旋》舞，波回更作楚声讴。三年三见戎葵色，多事红花照白头。
自宗正府西移居尚食局后杂书二首
作者：柳贯
朝代：元

都城一住十年馀，挈挈今朝更徙居。奴辈莫嫌家具少，箧中犹是借来书。未明车马省门开，面面风霜一寸埃。借得小窗容我懒，五更高枕听春雷。
自宗正府西移居尚食局后杂书二首·其一
作者：柳贯
朝代：元

都城一住十年馀，挈挈今朝更徙居。奴辈莫嫌家具少，箧中犹是借来书。
自宗正府西移居尚食局后杂书二首·其二
作者：柳贯
朝代：元

未明车马省门开，面面风霜一寸埃。借得小窗容我懒，五更高枕听春雷。
舟中睡起
作者：柳贯
朝代：元

影入船窗隙日升，霜衾惊梦却青绫。一官朝右宁非客，十月漳滨幸未冰。江驿比来无雁帛，水乡随处有鱼罾。食贫黾勉萦微禄，消得山灵笑负丞。
荆门
作者：柳贯
朝代：元

河塘底里通涵管，宣泄堤防计未迂。大抵成功摇末议，却将失得较锱铢。
行界牌源道次小憩民舍
作者：柳贯
朝代：元

小谷疏林受数家，年芳犹有刺桐花。白云不为青山地，截断前峰两髻丫。
袁伯长侍讲伯生伯庸二待制同赴北都却还夜宿联句归以示予次韵效体发三贤一笑
作者：柳贯
朝代：元

杜诗诧蜀险，高有石匮阁。安知居庸口，可掠太白脚。马行已崇巅，鸟度尚层壑。林蹊旷迷辙，崖井荒留幕。俯疑日沈车，阒若风鼓橐。玄云倏扬旟，朱霞粲涂鞟。数驿程匪赊，袭裘寒更薄。客魂逢酒销，鬼胆因诗愕。蟠木将为容，胡绳未宜索。严召戒晨趋，澄旻际秋廓。紫微晶焕烂，瀚海气冥漠。腰无两鞬属，道有五丁凿。弭辔谁所援，还衡犹屡错。小息树吟旌，争先厉词锷。非开石首筵，似听郾城柝。巨敌无前勍，偏师当后却。
袁伯长侍讲，伯生、伯庸二待制，同赴北都却
作者：柳贯
朝代：元

杜诗诧蜀险，高有石柜阁。
安知居庸口，可掠太白脚。
马行已崇颠，鸟度尚层壑。
林蹊旷迷辙，崖井荒留幕。
俯疑日沈车，阒若风鼓橐。
元云倏扬旟，朱霞粲涂鞹。
数驿程匪赊，袭裘寒更薄。
客魂逢酒消，鬼胆因诗愕。
蟠木将为容，胡绳未宜索。
严召戒晨趋，澄旻际秋廓。
紫薇晶焕烂，瀚海气冥漠。
腰无两鞬属，道有五丁凿。
弭辔谁所援，还衡犹屡错。
小息树吟旌，争先厉词锷。
非开石道筵，似听郾城柝。
巨敌无前勍，偏师当后却。
观失剌斡耳朵御宴回
作者：柳贯
朝代：元

毳幕承空柱绣楣，綵绳亘地掣文霓。辰旂忽动祠光下，甲帐徐开殿影齐。芍药名花围簇坐，蒲萄法酒拆封泥。御前赐酺千官醉，恩觉中天雨露低。
谢无疑将归延平留诗为别次韵二首
作者：柳贯
朝代：元

裘葛亦何事，为人司暑寒。微哉一封垤，欲等嵩华看。如将射变率，未免噎废餐。我贫不自遂，早知行路难。邂逅与君别，好怀讵能安。为语南飞鸿，雪迹何时漫？龟山载道南，伊阙无全书。遁翁受李氏，一轨行众涂。如人执蓍蔡，于物察鸢鱼。至今表乡学，粹美不近迂。得君羁旅中，滞念尽刊除。讥评世亦有，鉴裁我岂虚。唯应双剑光，贲子幽贞庐。
谢无疑将归延平留诗为别次韵二首·其一
作者：柳贯
朝代：元

裘葛亦何事，为人司暑寒。微哉一封垤，欲等嵩华看。如将射变率，未免噎废餐。我贫不自遂，早知行路难。邂逅与君别，好怀讵能安。为语南飞鸿，雪迹何时漫？
谢无疑将归延平留诗为别次韵二首·其二
作者：柳贯
朝代：元

龟山载道南，伊阙无全书。遁翁受李氏，一轨行众涂。如人执蓍蔡，于物察鸢鱼。至今表乡学，粹美不近迂。得君羁旅中，滞念尽刊除。讥评世亦有，鉴裁我岂虚。唯应双剑光，贲子幽贞庐。
贯草草南归伯生秘监方晨赴经筵驰诗见别舟中次韵俟便答寄兼简伯庸赞善
作者：柳贯
朝代：元

讲经《白虎论》，载笔承明入。此事岂在予，鹓鸾正高集。乞身去江湖，幸矣归期及。于何君子心，缱缱念朋习。新诗比绣段，重赠当珍袭。因怜菅蒯材，分寸强纫缉。赖承廷凤辉，庶遂谷驹絷。皇猷待润色，在治时所急。服惟絺会明，基藉台莱立。斯文仗公等，别袂不须执。
赋王氏新安岭南山居十咏 其一 清江钓月
作者：柳贯
朝代：元
体裁：五言绝句

月魄秋在水，景光依蓼蒲。神鱼不受钓，脑满生明珠。
赋王氏新安岭南山居十咏 其七 峻岭扶车
作者：柳贯
朝代：元
体裁：五言绝句

前驱破荦确，见石不见车。谁实挟两毂，吾行得舒徐。
赋王氏新安岭南山居十咏 其三 苍峰卓笔
作者：柳贯
朝代：元
体裁：五言绝句

黟川数斛墨，发地见巃嵷。怪来闻石语，山立锐头公。
赋王氏新安岭南山居十咏 其九 双溪合璧
作者：柳贯
朝代：元
体裁：五言绝句

泄窦泉始漫，洄流冻未消。荧荧玉气合，湛湛剑光摇。
赋王氏新安岭南山居十咏 其二 空谷耕云
作者：柳贯
朝代：元
体裁：五言绝句

湿湿云生岱，晓晴山崦红。仙人来种玉，二耜亦同功。
赋王氏新安岭南山居十咏 其五 松林巢鹤
作者：柳贯
朝代：元
体裁：五言绝句

林表浮丘宅，萧椮一盖张。氅毛见飘堕，有客拾松黄。
赋王氏新安岭南山居十咏 其八 圆冈揭斗
作者：柳贯
朝代：元
体裁：五言绝句

坡陀九点烟，象斗排云端。疑此精化石，即是星宫官。
赋王氏新安岭南山居十咏 其六 云涧浮龟
作者：柳贯
朝代：元
体裁：五言绝句

赑屃太古雪，参差洛书文。罡风恐吹裂，骑去入玄云。
赋王氏新安岭南山居十咏 其十 古寺垂虹
作者：柳贯
朝代：元
体裁：五言绝句

僧归度横彴，笠影在清溪。嗟彼善幻者，噀水投虹蜺。
赋王氏新安岭南山居十咏 其四 碧巘开屏
作者：柳贯
朝代：元
体裁：五言绝句

松门才数曲，叠翠似钩连。玉女有时下，香炉开紫烟。
赠别宋季任赴甘肃提举二十韵
作者：柳贯
朝代：元

宁塞洮河外，甘州瀚海隅。羌髳通别译，封域界中区。氓俗风丕变，王灵德诞敷。粤初联吏治，近亦好文儒。左学将兴蜀，西庠昉自虞。怀章烦远役，鞭马戒前驱。驿路争迎传，关门不用繻。水经张掖弱，山对贺兰孤。禹凿班班迹，豳诗往往图。发时梅未萼，上日草应刍。元宰亲加豆，诸生肃咏雩。职司虽翰墨，佩服已银朱。会睹天荒破，端令士气粗。槎明星是客，乡大酒为徒。请播言斯在，居夷圣岂诬。高才每流荡，平世匪崎岖。只作三年梦，须轻万里途。旃庐春袭袭，笳管晓呜呜。浆滟葡萄椀，馡寒翡翠炉。新篇多慰意，许可寄《潜夫》。
赠别宋季任赴甘肃提举二十韵
作者：柳贯
朝代：元
体裁：五言排律

宁塞洮河外，甘州瀚海隅。羌髳通别译，封域界中区。氓俗风丕变，王灵德诞敷。粤初联吏治，近亦好文儒。左学将兴蜀，西庠昉自虞。怀章烦远役，鞭马戒前驱。驿路争迎传，关门不用繻。水经张掖弱，山对贺兰孤。禹凿班班迹，豳诗往往图。发时梅未萼，上日草应刍。元宰亲加豆，诸生肃咏雩。职司虽翰墨，佩服已银朱。会睹天荒破，端令士气粗。槎明星是客，乡大酒为徒。请播言斯在，居夷圣岂诬。高才每流荡，平世匪崎岖。只作三年梦，须轻万里途。旃庐春袭袭，笳管晓呜呜。浆滟葡萄碗，馡寒翡翠炉。新篇多慰意，许可寄《潜夫》。
赠王玄翰
作者：柳贯
朝代：元

元贞元二祀，我颐未垂髯。吴游一长铗，欲以钝为铦。跻攀群公间，跬步限堂廉。在我履藉正，从渠藩级严。维时许与分，金缯不徒兼。坐中清观氏，颀身高帽檐。倾怀指道要，恐此后益歼。我戆但耳受，语味讵能餍。谓方偶升运，岂遂叹中淹。寒暑三纪馀，往来如痎痁。清观已下地，白发我日添。徵言骇今见，信若龟兆占。斯文大圆镜，有目人得觇。奈何复反剥，不遗洪入纤。朅来豫章城，束口类遭钳。听谈虽亹亹，闭息但厌厌。道逢美少年，进止一无嫌。揭子为我言，其人详视瞻。家微百金产，架有群书签。煌煌定武宗，缅彼世泽渐。清观我故友，有子在穷阎。技富愈思蓄，时来当发潜。我为想颜色，覆鉴并收奁。那令毁龟玉，不卒举鱼盐。促坐席屡改，风回雨飘帘。寒厅恶草具，觞至时一拈。旋看养花法，赖人加盖苫。虽承天泽滋，更畏夏光炎。又闻日月华，西沦则东暹。藏景閟阳曜，出幽悬素蟾。木功能拯涣，地道有流谦。育材我岂敢，赠子以安恬。我歌实激烈，谁为晰与黔？迟归絮我酒，宿草尔其沾。
赠黄伯中从临川吴先生卒业因之奉蕳
作者：柳贯
朝代：元
体裁：五言排律

夫子祠垣旧，巴山阙里门。具瞻谁可并，友爱益宜尊。往卒诸生业，行穿页谷村。乱流黄浊涌，迎宿绿阴繁。想到趍函丈，承闻服绪言。心将经义治，理并圣诠存。藻缋终迷质，条枚实自根。须无遵近轨，会有企前辕。伊阙如堪揽，河汾欲并吞。道初由巳致，舌岂要人扪。正要薰陶学，全稀色笑温。归装当稛载，馆馈且盘飧。羡尔方朝旭，暂予未夕昏。仰怀驹皎皎，深感兔爰爰。摇席今承间，缄辞莫惮烦。度几荐凤觜，兼得嗜熊蹯。鲠膳何劳祝，因兹寄不谖。
载酒堂诗
作者：柳贯
朝代：元

东坡先生如龙鸾，世人疑其欲飞蟠。九州四海不容足，摄身径去窥髦蛮。南荒万里儋耳国，帝遣海若开奇观。潜渊抉得睡骊目，思山梦见峨眉弯。飓风恶浪吁可骇，土芋脱粟才供餐。黎家兄弟好事者，小酒初熟生微澜。丱童迎路吹葱叶，门东刺竹西牛阑。扶携归去常半醉，流落生存重一欢。四黎善善君子类，若比张蔡犹萧兰。天乎木铎何望尔，蝇之附骥渠非难。谁寻雪迹到鸿爪，正用载酒标堂颜。百年文献随草莽，庭阶芜没井且眢。风流别驾彭夫子，未负进贤头上冠。是心尚德甚饥渴，挈取旧物还祠官。书铭小摘桄榔绿，荐俎时羞荔子丹。海邦夷俗杂蛙黾，兹事信为风化端。音声固有合琴瑟，嗜好果岂殊咸酸。朅来兰阴语吾故，缁衣三咏三长叹。咄哉恺悌神所劳，云路矫首看扶抟。
过大野泽
作者：柳贯
朝代：元

大野自为泽，济流安得通。渟涵就深广，蟠际渺西东。揭帆入洪澜，尽此一日风。青山若浮髻，隐见云烟中。不知何乡聚，欲辨已冥蒙。兹惟开辟来，岂固疏凿功。捐小以成大，地利乃丰崇。至今徐兖郊，桑麻岁芃芃。贿迁擅工贾，组丽连仆僮。矧时漕事兴，舟航密如蓬。宝藏在山海，其益无终穷。一令民生遂，坐致国本充。非吾黄帽郎，孰讯白凫翁。
过贾相故第
作者：柳贯
朝代：元

恨满龙骧江上舟，可容副使老循州。高冠谁上麒麟阁，断础犹名燕子楼。洛下啼鹃惭相业，辽东归鹤诧仙游。异时不藉公田策，安得吴粳驾海流。
过铁峰书台观其所得宋咸淳中大宗正训名牒上有福园署押感而为赋
作者：柳贯
朝代：元

姬姜憔悴况同盟，属籍凄凉旧训名。宝玦悬腰非少日，金环探树是前生。分无藜杖过天禄，尚有花书记冢卿。未必后来能识此，祇教人说汉西京。
过长城
作者：柳贯
朝代：元

道德藩墉亿万年，长城谩与朔云连。秦人骨肉皆为土，汉地封疆已罢边。饮马窟深泉动脉，牧羝沙煖草生烟。神京近在玄溟北，九域开荒际幅员。
过闸行
作者：柳贯
朝代：元
体裁：古风

二漳合下如奔矢，绝出为河容汇水。南樯北柁越埭来，后挽前抽争一跬。懋迁物品实王畿，岳贡方输千百累。商功已觉十分赢，趋利真成三倍市。圣人乘运智者谋，向忆当年河事始。向非庙算屈群策，安得舟航若平履。天开地辟几何年，禹迹芒芒大疆理。毋将本干贰强弱，所务有无通远迩。日高楗闸放三版，津人绝器舟衔尾。河渠使者水衡丞，走马西来呼起起。
过闸行
作者：柳贯
朝代：元

二漳合下如奔矢，绝出为河容汇水。南樯北柁越埭来，后挽前抽争一跬。懋迁物品实王畿，岳贡方输千百累。商功已觉十分赢，趋利真成三倍市。圣人乘运智者谋，向忆当年河事始。向非庙算屈群策，安得舟航若平履。天开地辟几何年？禹迹芒芒大疆理。毋将本干贰强弱，所务有无通远迩。日高楗闸放三版，津人绝器舟衔尾。河渠使者水衡丞，走马西来呼起起。
还次桓州
作者：柳贯
朝代：元

塞雨初乾草未霜，穹庐秋色满沙场。割鲜俎上荐黄鼠，献获腰间悬白狼。别部乌桓知几族，他山稽落是何方。长云西北天如水，想见旌旗瀚海光。
追饯常大参至樵舍镇饮别后夜宿舟中听雨
作者：柳贯
朝代：元

七十里江沙水黄，沿流送客举离觞。回舟并载别愁重，残雨微生半夜凉。欲与仙人骑竹杖，时从老子据胡床。悬情独有南楼月，白兔河边正捣霜。
送临川谢有源赴闽医提领
作者：柳贯
朝代：元

一路青山荔子丛，华山西望粤台东。家风兰玉庭阶上，官事参苓药笼中。鹢首去乘潮浪白，蛎房催出酒波红。福州自是炎蒸少，腊雪飞花落半空。
送乡僧伟师南还
作者：柳贯
朝代：元

析木光中佛耀开，丹楼碧阁映崔嵬。空闻白马驮经去，几见黄龙听法来。笠影翩翻云作盖，锡痕依约浪生苔。归山说似京华梦，亲到幽州礼塔回。
送刘叔谠赴潮州韩山山长
作者：柳贯
朝代：元

揭阳海陬郡，溪谷藏雾毒。贾区乃在城，积居跨南服。凡今仕者往，喜气溢僮仆。非轻万里途，盖善千金蓄。子行携束书，言就韩山读。韩山祀昌黎，有酒有肴蔌。骑麟想来过，盻盻揽遗躅。汛除蛮风清，沾溉时雨足。以兹为教首，如日升若木。何必鳄避溪，已看鸡应卜。今人慕古人，未免伤抑促。儒官实閒散，岁廪七十斛。饱饭取诗哦，云月与追逐。宁无赵子徒，弹琴和予筑。是将实装橐，果胜美粱肉。毋羞宦辙卑，所志三年谷。子其厚韩山，听我歌《独漉》。我歌傥无證，并讯两黄鹄。
送南竺澄讲主校经后却还杭州
作者：柳贯
朝代：元

鹿苑开鸿妙，龙宫閟象玄。间关来几译，披发露双诠。梵学传皆正，华文润乃全。义深含窈眇，道广极渊泉。论自诸师造，言因半偈宣。何曾离性相，间亦示机权。述钞心同悟，分科绪各牵。函盛方秩秩，枣剥益绵绵。剞劂宁无舛，研磨或更偏。遂令迷亥豕，不复辨夔蚿。佛耀昌龄启，皇明正昼悬。五城银色界，三殿宝花筵。重见弘经日，如逢出震年。诏徵皆宿德，御讲尽真筌。此士孤山隐，前身华顶眠。野云生静慧，江月湛空圆。天上青猊座，人间白马u。微君能引重，于世孰昭先。晦魄风帘烛，顽阴雪屋毡。声将为律吕，眼岂混朱铅。疑句多多證，芜辞一一镌。法珠终照乘，宗镜已当铨。焕烂金泥字，牵联玉简编。指河符圣历，穿石毕僧缘。竣事才敷奏，疏荣亟劳还。万回袍锦丽，大觉钵盂鲜。尚食来珍供，司农辍禁钱。庞恩流濊濊，鹢影去翩翩。昨梦宁非蝶，迟归误信鹃。望京犹绿树，入寺始红莲。雨外排千耦，烟中听两舷。屦盈南竺户，棹集北湖船。岩观应增耸，川容若载蠲。应求随燥湿，钻仰喻高坚。夏忏朝朝礼，秋灯夜夜然。固知融至理，直可寄单传。客袂难为别，朝簪未放捐。爱閒思结社，食力待治田。苦笑昌黎戆，深怀惠远贤。献花凭一咏，安有笔如椽。
送叶道士归天台
作者：柳贯
朝代：元

北斗光中曳翠旗，五城楼观极巍巍。采山不铸黄金鼎，佩印空垂白羽衣。石井剑花飞夜气，玉田芝草艳春晖。天台仙子应招隐，万壑梯飙看鹤归。
送张明德使君赴南恩州
作者：柳贯
朝代：元

几许炎州画里山，西风驱向马前看。
诗人旧志三刀喜，边候新乘一障安。
时取椰浆斟玉液，饶将桂蠹存雕盘。
雪花定比常年大，燕寝香凝夜气寒。
送张明德使君赴南恩州
作者：柳贯
朝代：元

几许炎州画里山，西风驱向马前看。诗人旧志三刀喜，边候新乘一障安。时取椰浆斟玉液，饶将桂蠹荐雕盘。雪花定比常年大，燕寝香凝夜气寒。
送文郎中赴交趾
作者：柳贯
朝代：元

天子龙飞统万邦，玉符封检下殊方。远人尽是雕题□，奉使惟应粉署郎。翡翠飞时铜柱湿，鹧鸪啼处石门荒。炎风苦雨烦珍重，蒌叶槟榔取次尝。
送朱本初法师赴豫章玉隆宫
作者：柳贯
朝代：元

锁蛟惟有柱，堕鼠已无家。想到真仙宅，能回俗士车。露坛春剪柏，云臼夜敲茶。人境今双绝，长吟采物华。
送李士弘侍读摄祠王屋
作者：柳贯
朝代：元

河山肺腑树灵峰，泰乙高居象帝容。苍玉登坛亲藻籍，黄金涂检盛函封。林光忽与升烟合，云气初乘委佩重。归格神休奉明主，恩流偏觉侍臣浓。
送李文晦佥事易节燕南二首
作者：柳贯
朝代：元

北候催乘传，东人挽去辕。不观沧海小，安识太行尊。好爵随年进，初心与道存。老儒当剧部，烦护国西门。雕鹗三秋击，骐驎万里行。官联汉直指，经术鲁诸生。世或深求法，公惟不近名。天心与民监，上下一昭明。
送李文晦佥事易节燕南二首·其一
作者：柳贯
朝代：元

北候催乘传，东人挽去辕。不观沧海小，安识太行尊。好爵随年进，初心与道存。老儒当剧部，烦护国西门。
送李文晦佥事易节燕南二首·其二
作者：柳贯
朝代：元

雕鹗三秋击，骐驎万里行。官联汉直指，经术鲁诸生。世或深求法，公惟不近名。天心与民监，上下一昭明。
送杨君祥赴定海税官因思旧游
作者：柳贯
朝代：元

麾手黄尘一解颐，翩翩行色有光辉。豚鱼税足初成算，鸥鸟心閒已息机。山翠入帘消宿酒，海氛吹雨落秋衣。旧游更在云涛外，独倚西风送雁飞。
送王正臣经历赴浙东
作者：柳贯
朝代：元

仙掌浮空紫翠重，金华秀出浙河东。绣衣幕府云霄上，丹笔刑书雨露中。溪酿独称双酝美，津船才许一帆通。送君因寄思乡梦，为问青山旧桂丛。
送翰林书写邵从圣赴临淮尹
作者：柳贯
朝代：元
体裁：五言排律

故人为县去，听我说临淮。白水塍塍溢，青山岸岸排。牛耕多种秫，鱼掺乱编柴。贵俭民常足，知柔俗易怀。无庸轻保障，尤欲念颠厓。美锦休伤制，清琴莫近哇。心将千古契，兴与四时佳。池影花当槛，帘阴草满阶。挥毫还有待，退笔未须埋。禁脔罗三馆，招旌下两涯。煌煌良史策，寂寂太常斋。岂必长安客，东方独好俳。
送郭子昭经历赴淮东
作者：柳贯
朝代：元

严严御史府，荦荦聚英彦。计今玉笋班，显者半郎掾。居中密告猷，治外详论谳。我游朝士间，闻谈辄心羡。胡为三十年，负此一破砚。子昭每相过，开口奇自见。弘壁本不赀，况复加藻荐。安能辞富贵，尚欲志贫贱。平明借马出，向夕拥书倦。去年参元火，可贺亦可唁。端公坐南床，爱士诚眷眷。屈君廉访幕，首路走淮甸。生平书檄手，妙在巧裁剸。谁无扰狱市，勿使滋蔓延。平反奉慈母，欢喜洁羞膳。君子既得舆，小人将革面。想当治曹暇，稍稍事游宴。试茗蜀井冈，看花竹西院。古思浩无边，新语时一转。定怀京游旧，寄赠比黄绢。交情二纪馀，此别良缱绻。往时媚学侣，散若风蓬旋。今我亦老丑，尚复把经卷。分襟各回首，絮点杂花片。重来都门道，迎子十乘传。
送陈仲刚归鄱阳却赴武昌谒选
作者：柳贯
朝代：元
体裁：七言律诗

黄尘如海涨天衢，好在归来一束书。捩柁才看彭蠡近，食鱼真爱武昌居。莫因兰叶思纫佩，想对梅花梦直庐。治世有音当合雅，劳歌母踏楚声馀。
送马伯庸御史出使河陇
作者：柳贯
朝代：元

河湟陇坻天西壁，御史严行八十驿。风惊大卤幕初乾，雪重穹庐寒未释。入关先见父老喜，出节始通氓隶逆。鲸鲵既戮海为清，蜂虿虽微尾含螫。急宣圣德慰荒遐，尽洗民痍转疲剧。当今至尊御疆宇，坐朝法宫受图籍。晖晖阳曜烛天垠，殷殷春雷行地脉。周公方宏治外规，汲黯岂负居中责。固谓真儒识边琐，径烦拂士迂朝迹。可能高戴触邪冠，不使横飞征蜀檄。君行万里从此始，人生百年俱有役。副藏待子马迁书，重赠惭余绕朝策。归与空腹贮昆崙，从此南风谈禹画。
镇江逢袁子方明府
作者：柳贯
朝代：元

京国同游两毳袍，岁阑归路各维艘。凄风催合南河冻，寒色看成朔野高。紫蟹著糟新点芼，黄鱼剁酢满流膏。丹阳物品浑宜酒，试遣霜威敌醉豪。
闻临江范德机以母丧哀毁而卒
作者：柳贯
朝代：元

服斩谁非子，摧形不有身。使能穿圹入，果胜阙泉亲。突兀留文冢，凄凉卷钓缗。夜台开幕府，还借笔如神。
阅进士卷赋呈同院诸公
作者：柳贯
朝代：元

五纬明明一鉴昏，斯文吾已愧专门。直教汉法称无害，犹恐秦人议少恩。审乐岂能遗律吕，采芳终拟得兰荪。胸中故有青藜焰，梦里从渠墨水浑。
雪中渡淮
作者：柳贯
朝代：元

水入长淮浦溆分，橹前坼岸觉奔沄。洒篷雨歇才闻雪，吹帽风来不见云。何处能忘丹凤阙，此身将混白鸥群。有人问我蠙珠颗，直溯寒光到海濆。
雪霁得风径过高邮
作者：柳贯
朝代：元

乘舟得顺风，如鸟新插羽。甓湖五十里，浪破雪花舞。不知岸势回，欻觉帆力举。却望烟中竿，参差数家聚。高沙旧游处，酒贱鱼可煮。伸眉一笑粲，对面九疑阻。得非龙爱珠，逞俊挟双橹。意令明月胎，光燄閟不吐。我诗初未工，聊用相媚妩。后朝妙高台，呼云作吴语。
题宋徽宗扇面
作者：柳贯
朝代：元

瑶池池上万芙蕖，孔雀听经水殿虚。扇影已随鸾影去，轻纨留得瘦金书。
题宋徽宗献寿桃图
作者：柳贯
朝代：元

青鸟衔书昨夜来，蟠桃如斗核如杯。蓬莱殿上三千寿，不及春风梦已回。
题寿皇御题淳熙宫画牡丹扇面二首
作者：柳贯
朝代：元

剑南樵客写花容，院画流传号国工。春压玉阑江雨歇，綵鸾惊梦又成空。天香国艳岂堪描，生色谁将上尺绡。留得当时宫墨在，杜鹃啼处雨萧萧。
题寿皇御题淳熙宫画牡丹扇面二首·其一
作者：柳贯
朝代：元

剑南樵客写花容，院画流传号国工。春压玉阑江雨歇，綵鸾惊梦又成空。
题寿皇御题淳熙宫画牡丹扇面二首·其二
作者：柳贯
朝代：元

天香国艳岂堪描，生色谁将上尺绡。留得当时宫墨在，杜鹃啼处雨萧萧。
题折枝海棠图
作者：柳贯
朝代：元

东风庭院紫绵香，翠碧飞来午影长。啼湿红妆看不厌，祇疑春色在昭阳。
题有源图书卷后
作者：柳贯
朝代：元
体裁：七言绝句

官章文学范精同，摹印书兼篆刻工。犹是古人传信息，雕虫元不在杨雄。
题瀛州仙会图
作者：柳贯
朝代：元

巨鳌骧首戴三山，海波不惊坤轴安。方壶员峤彼何境，灵气布濩非人间。金银观阙势如翥，攒林珠树垂珊珊。榱题竦擢明河畔，阁道横截浮云端。仙人来往羽卫备，或驾紫凤骖青鸾。《霓裳》法曲舞初破，执乐琼姬神采閒。时容下界揽芗泽，却对连峰愁髻鬟。茅龙飞去杳无迹，乌踆兔走双跳丸。蓬莱舟近风引却，却叹灵踪难重攀。是谁模写枕前梦，欲用镌凿区中顽。神仙固多狡狯事，世儒论著存不删。贾生赋鵩语夫道，后有达者当大观。忽然为人化异物，斯理几何堪控抟。仇池洞穴通小有，神清玉宇标孱颜。彼皆因境示生悟，直启真源湔垢瘢。嗟余质薄迫世隘，轻举便拟凌飞翰。披图惝恍纵玄览，托乘浮游窥九关。无穷八极冀一遇，返道遂与松乔班。登年阅世要自致，何必辛苦成金丹。
题王宰所藏墨龙
作者：柳贯
朝代：元

飞廉为御丰隆车，凭陵九渊倾尾闾。谁与发墨启玄奥，神光蹑斗旋其枢。湖边竹屋清夜徂，防有没人来摘珠。
题睡猫图
作者：柳贯
朝代：元

花阴閒卧小于菟，堂上氍毹锦绣铺。放下珠帘春不管，隔笼鹦鹉唤狸奴。
题离骚九歌图
作者：柳贯
朝代：元

紫贝东皇席，青霓北斗旗。究观神保意，遑恤放臣悲。有客传芭舞，何人执籥吹。楚巫千载恨，凭向画中窥。
题立仗马图
作者：柳贯
朝代：元

玉立彤墀气尚粗，食残刍豆更何须。太平未必闲无用，一幅君王纳谏图。
题立仗马图
作者：柳贯
朝代：元

玉立彤墀气尚粗，食残刍豆更何须？太平未必闲无用，一幅君王纳谏图。
题苏长公书曹侍中与王省副论赵元昊事
作者：柳贯
朝代：元

古人善观人，其孚如视龟。后是数十年，理事可逆推。何尝爽分寸，自足制盈亏。夏童昔跳踉，势将撼边垂。生子实不令，貌求惟有几。虎欲既逐逐，狐行亦绥绥。于时曹侍中，中山拥旌麾。相逢輶轩使，王鬷贰三司。谓言国若鼎，寘安毋易危。人才出试可，边患稔愆违。消衅必思豫，恃吾有足支。西枢本兵地，举纲振其维。迟当属之子，在子究所施。鬷虽践枢筦，夏强适斯时。谋弱遂弗振，斥去乃其宜。亿言不幸中，国岂终莫医。坡翁忠义人，闻之为愕眙。写寘尺纸中，示作垂世规。流传百年后，引贯珠累累。清夜一发楮，光晶射南箕。我观与众异，慨今谁致之。自古泰治世，守道在四夷。滥觞起毫芒，流末诚渺瀰。猗那久不作，国蹙祚已移。展卷怀所钦，凄风振庭枝。
题金显宗墨竹
作者：柳贯
朝代：元

海润星辉大定年，生绡笔笔写苍烟。若为梦里筼筜谷，直到洋州雪筏边。
题高尚书藤纸画云林烟嶂图
作者：柳贯
朝代：元

髯翁昔饮西湖渌，满意看山看不足。醉拈官纸写秋光，割截五州云一幅。吾闻妙画能通仙，此纸度可支千年。祇愁蓬莱失左股，六鳌戴之飞上天。
龙门
作者：柳贯
朝代：元

一溪瓜蔓流，渡者云可乱。屡涉途已穷，前临波始漫。严严龙门峡，石破两崖半。沙浪深尺馀，湾洄触垠岸。他山或澍雨，湍涨辄廉悍。顷刻漂车轮，羁络不能绊。其源想非远，众水自兹滥。济浅抑何艰，虑盈疑及患。峰阴转亭午，出险马蹄散。草路且勿驱，烟开望前馆。
尾声
作者：柴也愚
朝代：元
体裁：曲

麟在郊麟在郊，凤在薮凤在薮。云开黄道臻天寿。永祝皇基万年久。
枳郎儿
作者：柴也愚
朝代：元
体裁：曲

访仙家。访仙家远远入烟霞。汲水新烹阳羡茶。瑶琴弹罢。满园金粉落松花。
河西六娘子
作者：柴也愚
朝代：元
体裁：曲

骏马双飞碧玉蹄。青丝鞚黄金羁。入秦楼将在垂杨下系。花压帽檐低。风透绣罗衣。袅吟鞭月下归。
双调·枳郎儿
作者：柴野愚
朝代：元

访仙家，访仙家，远远入烟霞。
汲水新烹阳羡茶。
瑶琴弹罢，看满园金粉落松花。
雙調·枳郎兒
作者：柴野愚
朝代：元

訪仙家，訪仙家，遠遠入煙霞。汲水新烹陽羨茶。瑤琴彈罷，看滿園金粉落松花。
山居四十首
作者：栯堂
朝代：元

乱流尽处卜幽栖，独树为桥过小溪。春雨桃开忆刘阮，晚山薇长梦夷齐。寻僧因到石梁北，待月忽思天柱西。借问昔贤成底事，十年骑马听朝鸡。白云影里呵呵笑，地老天荒更不疑。樵径有霜寻药冷，石窗无月了经迟。青羝夜雪怜苏武，黄犬西风叹李斯。千古青编在天下，留芳遗臭更由谁。自知疏拙不可变，深入寒云千万层。夜火晴收枫坞叶，午茶寒煮石池冰。青林有雀安知鹄，碧海非鹍不化鹏。从此世人寻不到，乱山无路石棱棱。自是不閒閒便得，矜功负气总徒劳。乾坤不换蜩双翼，泰华何殊牛一毛。揭石出潭秋水怒，捲茆落地晚风号。满头白发干时政，谩说商山四皓高。乱山叠碧几重重，残日晴霞半映红。事有废兴秦失鹿，物无得丧楚亡弓。虚名终日雪填井，幻景百年绳系风。转忆天台松树下，倚看瀑布石桥东。异草灵苗世莫栽，萝龛禅起独徘徊。岳僧近写《茶经》去，海客遥寻药坞来。晓洞云腥龙孕子，夜天月冷兔怀胎。事殊世异真风远，汉武开池见劫灰。千年明镜忽生尘，逐妄迷真岂有因。海上刻舟求剑客，市中当昼攫金人。万牛难挽清风转，两曜偏催白发新。此事知音古来少，碧天无际地无垠。溪隔红尘树锁烟，寒蒲终日自安然。黄河定是有清日，曲木其如无直年。道在玄珠澄赤水，德亡神剑跃深渊。从来不结东林社，屋外开池自种莲。铁载能浮羽楫沈，败非成是迹休寻。漫言解返秦庭璧，须信难藏郿坞金。甜到尽时忘蜜味，酸从回处见梅心。青山若个不堪住，独买沃州支遁林。荒径攲斜挂籊蓬，半箩红粟倩溪舂。山中有客见真虎，世上何人识假龙。秋竹走箯穿断石，老藤行蔓上枯松。晚风断送云归去，谁打原西寺里钟。百年三万六千日，一似尘飞窗隙间。铜雀已成身早没，玉门未到梦先还。斩蛟胆壮浑忘水，逐鹿心狂岂见山。独许白云最深处，老松枯石伴身閒。即今休去便休去，何事却求身后名。世乱孙吴谋略展，才高屈贾是非生。沟中断木千年限，海上浮槎万里情。谁识枯禅凉夜月，松根一片石床平。
山居四十首·其一
作者：栯堂
朝代：元

乱流尽处卜幽栖，独树为桥过小溪。春雨桃开忆刘阮，晚山薇长梦夷齐。寻僧因到石梁北，待月忽思天柱西。借问昔贤成底事，十年骑马听朝鸡。
山居四十首·其七
作者：栯堂
朝代：元

千年明镜忽生尘，逐妄迷真岂有因。海上刻舟求剑客，市中当昼攫金人。万牛难挽清风转，两曜偏催白发新。此事知音古来少，碧天无际地无垠。
山居四十首·其三
作者：栯堂
朝代：元

自知疏拙不可变，深入寒云千万层。夜火晴收枫坞叶，午茶寒煮石池冰。青林有雀安知鹄，碧海非鹍不化鹏。从此世人寻不到，乱山无路石棱棱。
山居四十首·其九
作者：栯堂
朝代：元

铁载能浮羽楫沈，败非成是迹休寻。漫言解返秦庭璧，须信难藏郿坞金。甜到尽时忘蜜味，酸从回处见梅心。青山若个不堪住，独买沃州支遁林。
山居四十首·其二
作者：栯堂
朝代：元

白云影里呵呵笑，地老天荒更不疑。樵径有霜寻药冷，石窗无月了经迟。青羝夜雪怜苏武，黄犬西风叹李斯。千古青编在天下，留芳遗臭更由谁。
山居四十首·其五
作者：栯堂
朝代：元

乱山叠碧几重重，残日晴霞半映红。事有废兴秦失鹿，物无得丧楚亡弓。虚名终日雪填井，幻景百年绳系风。转忆天台松树下，倚看瀑布石桥东。
山居四十首·其八
作者：栯堂
朝代：元

溪隔红尘树锁烟，寒蒲终日自安然。黄河定是有清日，曲木其如无直年。道在玄珠澄赤水，德亡神剑跃深渊。从来不结东林社，屋外开池自种莲。
山居四十首·其六
作者：栯堂
朝代：元

异草灵苗世莫栽，萝龛禅起独徘徊。岳僧近写《茶经》去，海客遥寻药坞来。晓洞云腥龙孕子，夜天月冷兔怀胎。事殊世异真风远，汉武开池见劫灰。
山居四十首·其十
作者：栯堂
朝代：元

荒径攲斜挂籊蓬，半箩红粟倩溪舂。山中有客见真虎，世上何人识假龙。秋竹走箯穿断石，老藤行蔓上枯松。晚风断送云归去，谁打原西寺里钟。
山居四十首·其十一
作者：栯堂
朝代：元

百年三万六千日，一似尘飞窗隙间。铜雀已成身早没，玉门未到梦先还。斩蛟胆壮浑忘水，逐鹿心狂岂见山。独许白云最深处，老松枯石伴身閒。
山居四十首·其十二
作者：栯堂
朝代：元

即今休去便休去，何事却求身后名。世乱孙吴谋略展，才高屈贾是非生。沟中断木千年限，海上浮槎万里情。谁识枯禅凉夜月，松根一片石床平。
山居四十首·其四
作者：栯堂
朝代：元

自是不閒閒便得，矜功负气总徒劳。乾坤不换蜩双翼，泰华何殊牛一毛。揭石出潭秋水怒，捲茆落地晚风号。满头白发干时政，谩说商山四皓高。
题径山
作者：栯堂
朝代：元

攀萝扪石上崔嵬，为访名师特到来。碧眼望穿红日际，青鞋蹋破白云堆。松涛振壑鸣天籁，瀑布舂岩动地雷。好境自然尘世别，何须海上觅蓬莱。
和王守之断肠曲二首·其一
作者：桂元
朝代：元
体裁：乐府曲辞

翩翩白马垂杨陌，千金结交五陵客。白苧细褶玉系腰，迎风叶叶衣袖飘。青楼夜夜隈香玉，锦帐殷红射银烛。兰房寂寞锁窗春，一月不动罗帏尘。昨宵醉归扶不起，天明又入长安市。
和王守之断肠曲二首·其二
作者：桂元
朝代：元
体裁：古风

桃花夹堤春水滑，棹歌三叠行舟发。行舟去去东复西，几度桃花二三月。花前一别一回老，相思日多欢乐少。君重黄金轻别离，黄金买得少年时。
八禽言·其一
作者：桂𤩰
朝代：元
体裁：古风

脱布裤，脱布裤，人情好新皆厌故。古来闻有韩昭侯，此日那逢廉叔度。千需万索杼轴空，今年新衣在何处。脱布裤，风雨寒，脱时容易换时难。
八禽言·其三
作者：桂𤩰
朝代：元
体裁：古风

泥滑滑，泥滑滑，暮雨萧萧暝云结。苦竹冈头虎迹新，黄蒿城外人踪绝。仆夫股栗步莫前，瘦马凌兢愁仆蹶。泥滑滑，何时乾，出门咫尺行路难。
八禽言·其二
作者：桂𤩰
朝代：元
体裁：古风

三个半布积，累寸盈尺度。下机先制老姑衣，忍使天寒披故絮。箧中止有半疋存，征人书来索襦裤。布已尽，秋又风，妾身依然单过冬。
八禽言·其四
作者：桂𤩰
朝代：元
体裁：古风

行不得也哥哥，千呼万唤奈尔何。黄陵花落暗春雨，湘江水深生素波。奋衣出门天地窄，仗剑欲往旌旗多。行不得，早归来，只今谁埽黄金台。
初见淮水
作者：桂𤩰
朝代：元
体裁：古风

昆崙欲倒星海微，黄龙飞走出人间。奔驰坐使看无力，竟入东海挽不归。偶上仙槎入淮浦，欲见清流自千古。但令河伯知我心，莫把泥沙溷兹土。
长江万里图
作者：桂𤩰
朝代：元
体裁：七言律诗

万里澄空一叶舟，披图忽忆少年游。落霞孤鹜洪都晚，明月清风赤壁秋。有客吹箫寻故垒，何人击楫誓中流。浪淘不尽英雄恨，都把兴亡付白鸥。
文登怀古
作者：梁之垣
朝代：元
体裁：五言律诗

寻胜峰头宿，幽宫倚太清。悬松连谷合，黯水到池明。榻畔天鸡近，林间野鸟轻。大还如可问，从此学长生。
昆崙山
作者：梁之垣
朝代：元
体裁：五言律诗

携友登昆岳，崎岖一径遥。悬崖为屋壁，乱石作溪桥。啸谷传天籁，穿云摘药苗。欲从觅觉路，丹室望岧峣。
六湖塘见春雁
作者：梁伯谦
朝代：元

蘼芜绿长香簇簇，双雁忘机相对浴。东风何事不归飞，应念江南春草绿。燕山密雪正茫茫，况有桃花水满塘。毕竟不如归去好，楚云湘雨是他乡。
冬夜送谭甥渊还甘山以鼓吹续编诗为首句
作者：梁伯谦
朝代：元

碧云红树动离情，酒尽宵分送客行。桂棹兰桡随绿水，板桥霜月映寒灯。休誇此日朱颜好，只恐重逢白发生。明日到家从所适，草堂花木足华荣。
别后寄澄江先生
作者：梁伯谦
朝代：元

晚来江水正流澌，恰似东风送别离。白屋半间应有分，青山千里不胜思。穿林月色生愁况，扑野萤灯照鬓丝。此际寂寥吟兴少，竹窗空倚雁过时。
寄杨润之表兄
作者：梁伯谦
朝代：元

自惭踪迹付飘流，端为浮生拙计谋。亲友别离情切切，树云相忆路悠悠。心怀故里多成梦，身在屯田未足忧。为报江头垂柳绿，长条留取系归舟。
送萧县丞
作者：梁伯谦
朝代：元

塞上蘼芜绿渐齐，庄浪相送踏春泥。行人已向今朝别，好鸟何须尽日啼。杨柳风寒兰水外，玉田烟暖华山西。白头谁谓知心晚，准拟重来泛旧溪。
游白鹤观
作者：梁信
朝代：元

罗浮瀑布九百八，惟是五龙潭水清。我来白鹤寄閒迹，近听龙潭飞瀑声。丹崖峻削势千级，松楸直泻涛声急。泠泠琴筑四山空，泉风清听扶筇立。昔人漱石与枕流，我亦洗耳追巢由。箕山颍水足千古，拟之此地别何求。
游黄龙洞
作者：梁信
朝代：元

我来罗浮访仙迹，数不尽罗浮峰四百。黄龙巀嵲洞最幽，两水夹山山路僻。攀萝直上登云梯，探入松林洞门辟。流杯池水声潺潺，玉龙飞走春潮白。七星坛畔逢赤松，邀入龙宫蹊径碧。笑傲烟霞生隐心，红尘不到烦襟释。何事将金别买山，此处岩栖即安宅。不愿宦游拖长绅，愿从罗浮山下为居民。
重阳登香山
作者：梁全
朝代：元

秋风此日洒衣裳，与客登临载一觞。好景不妨终日度，黄花尤胜去年香。泉飞涧石声何响，步入松关路转长。览胜凭高清兴发，洗歌一曲羡高强。
在潮州寄父
作者：梁兼善
朝代：元

书剑优游付远行，故园桃李几番春。二千里外江湖迹，三十年前父母身。雨洒孤灯增旅况，风吹归梦怆吟神。频年欲寄平安讯，奈隔罗浮一片云。
凝神庵
作者：梁大柱
朝代：元
体裁：七言律诗

庵庐占胜倚岩扃，中有高人谢俗名。书卷独存标月指，松风听儗泻潮声。袖磨银鼠花生缬，墨洒金鸾草间行。回首浮荣空一梦，湖光蘸碧远山横。
送存书记
作者：梁大柱
朝代：元

一声两声松子落，三片五片枫叶飞。夕阳在山新月上，道人相伴一僧归。
旅怀和孟昌道韵
作者：梁宜
朝代：元
体裁：七言律诗

幽兰凝露泣如啼，独爱含香满竹扉。信口诗成宁见误，快心事过渐知非。故山路远音书少，小院苔深好客稀。谁慰荒寒一尊酒，满城风雨送春归。
铁城山
作者：梁宜
朝代：元
体裁：七言律诗

踏破苍梧一径幽，入门信是有丹丘。云开铁障千寻碧，泉落岩扉六月秋。仙鹤护巢尘不染，青牛出峡迹空留。遥闻绝顶飞霞佩，疑是群真拜玉旒。
公馀
作者：梁彦中
朝代：元
体裁：七言律诗

山郭萧疏似野居，公馀经史足相娱。雨声喧寂云来往，岚色浅深烟有无。畏酒久闲头上帽，苦吟频镊镜中须。茅亭闲掩无人到，卧听风檐鸟雀呼。
春昼
作者：梁彦中
朝代：元

溪水摇光动綵墙，云山倒影蘸霞觞。一庭芳树清阴薄，千尺游丝白日长。风细柳塘莺语滑，泥融花径燕飞忙。乾坤俯仰窥难尽，花柳无私种种香。
龙门
作者：梁彦中
朝代：元
体裁：七言律诗

天险难非禹凿功，坤灵辟此一何雄。翠锋傍矗双枨峻，白浪中穿一国通。方马奔崩路南北，两鳌缠绕日西东。神扃求壮三都势，迥压崤函百二重。
醉歌
作者：梁彦明
朝代：元

子陵去兮已千秋，江湖渔乐兮谁与俦。富贵显达兮将焉求，溪歌野舞兮聊以忘忧。
閒居自咏
作者：梁旷宗
朝代：元

笑卧乾坤里，超然世外身。门无车马客，径有竹松邻。梦上三竿日，醉来几度春。昼长时听鸟，风静漫投纶。得趣猿堪狎，忘机鸥共亲。羲皇馀一枕，高卧乐天真。
悼鲜于伯几鹤二首
作者：梁曾
朝代：元

翠柏屏前竹阑曲，几见毰毸雪衣舞。平生风云万里心，零落湖山一丘土。世间万事不可虞，奇祸何由也到渠？不见嵇康遭杀戮，令人空叹养生书。
悼鲜于伯几鹤二首·其一
作者：梁曾
朝代：元

翠柏屏前竹阑曲，几见毰毸雪衣舞。平生风云万里心，零落湖山一丘土。
悼鲜于伯几鹤二首·其二
作者：梁曾
朝代：元

世间万事不可虞，奇祸何由也到渠？不见嵇康遭杀戮，令人空叹养生书。
木兰花慢·西湖送春
作者：梁曾
朝代：元

问花花不语，为谁落，为谁开。算春色三分，半随流水，半入尘埃。人生能几欢笑，但相逢、尊酒莫相催。千古幕天席地，一春翠绕珠围。彩云回首暗高台。烟树渺吟怀。拚一醉留春，留春不住，醉里春归。西楼半帘斜日，怪衔春、燕子却飞来。一枕青楼好梦，又教风雨惊回。
木兰花慢·西湖送春
作者：梁曾
朝代：元
体裁：词

问花花不语，为谁落，为谁开。算春色三分，半随流水，半入尘埃。人生能几欢笑，但相逢、尊酒莫相推。千古幕天席地，一春翠绕珠围。彩云回首暗高台。烟树渺吟怀。拚一醉留春，留春不住，醉里春归。西楼半帘斜日，怪衔春、燕子却飞来。一枕青楼好梦，又教风雨惊回。
登岳阳楼二首·其一
作者：梁曾
朝代：元
体裁：七言律诗

楼前秋水健帆开，楼外秋风舞袖回。万里梯航来鸟道，四时风雨护龙堆。江山如此不一醉，岁月几何能再来。欲问老髯求铁笛，夜深吹上紫荆台。
登岳阳楼二首·其二
作者：梁曾
朝代：元
体裁：七言律诗

岳阳楼观倚晴空，楼外君山指顾中。地势平吞三楚远，赋兰高压九江雄。乾坤好句唐工部，廊庙雄文宋范公。秋晚登临正奇绝，只疑身在水晶宫。
磐泉
作者：梁曾
朝代：元
体裁：七言律诗

磐泉之源不可穷，寒溜不与长江通。韬藏泄漏皆元气，疏凿探搜亦鬼工。一径虹穿云栈隐，两山虎踞剑关雄。十年历遍西南险，绝爱湘中似蜀中。
用韵呈戴东野
作者：梅圭
朝代：元
体裁：七言律诗

江村十日无来客，雨后苍苔一寸深。谁为赓歌弹匣剑，自教供具费籯金。夕阴冉冉云归屋，凉思纷纷月满林。疏散更怜无别事，据床时伴候虫吟。
和赵阳山招挽歌·其一
作者：梅奕芳
朝代：元
体裁：古风

飘飘华阳翁，耿耿贞元士。挺挺梁栋材，轩轩云霄志。当年掇科名，聊复试仙吏。天将厚公德，所以薄其位。晋鄙日薰陶，风俗日以美。东篱时寄傲，采菊香旖旎。引年未可学，况学长不死。